Telefonia finkoa: Lehiakortasunak gorabehera, tarifen arteko aldeak bere horretan [3tik 2. orria] | Aldizkaria | EROSKI CONSUMER\nZuzenean markatzea ala zeharka markatzea?\nTarifetan, konpainia batetik bestera dauden aldeak eta denetan prezio merkeenaz balia gaitezen OPERADOREAez aldatzeko bidezkotasuna kontuan izanda, enpresa bat baino gehiagoren zerbitzuak kontratatzea komeni da, dudarik gabe, eta hori eginik, bata edo bestea aukeratuko dugu, dei-mota eta ordutegiaren arabera: zeharkako edo zuzeneko markatzea hementxe bihurtzen da garrantzitsu. Deia Telefónica-z bestelako konpainia baten bidez egin nahi badugu bere eskaintzei onura atera diezaiegun, OPERADOREAe horri dagokion aurrezenbakia markatu beharko dugu eta, ondoren, hitzegin nahi dugun abonatuaren telefono-zenbakia. Zeharka markatzea da hori. Bestela, zuzeneko markatzea aukeratzen badugu, pauso hori aurrezteaz gainera, aurrezenbakiaz ahanzteko arriskuari saihets egingo diogu: hautapen hori eginez gero, deitzen dugun bakoitzean ez dugu konpainiari dagokion aurrezenbaki hori markatu beharko, aurretiaz finkaturik geratu delako. Horrela bada, hainbat konpainiaren zerbitzuak kontratatu baldin baditugu (arrunt bidezkoa, gehienek ez baitute kobratzen konexio-kuotarik ezta hileko kuotarik ere, hitzeginiko denbora baizik) eta, esate baterako, Sinpletel-en zerbitzuak baliatu nahi baditugu, zuzeneko markatzeari dagokionez beste enpresa batzuez baliatu ahal izango gara, Sinpletel baino merkeagoak badira ordutegi-tarte edo dei-mota jakin batzuetan. Horrelakoetan aski izango dugu beste konpainiaren aurrezenbakia markatzea dei hori egiteko.\nKontua da, horrenbestez, erabiltzaileak gehien komeni zaion edo tarifa merkeena duen enpresa aukeratu ahal izatea. Zuzeneko markatzea aktibatzea aritze soila izateaz gain, doan gertatzen zaigu: nahikoa dugu horrela adieraztea interesatzen zaigun konpainiari. Movistar enpresak izan ezik, beste OPERADOREAe guztiek dute aukera hau (dena den, oraingoz bederen, Airtel-ek enpresei bakarrik eskaintzen die).\nHona hainbat enpresek sarturiko beste berrikuntza bat: Telefónica-k betidanik kobratu izan duen deia ezartzeko kostua kendu egin dute, bezeroaren mesedetan. Airtel, Aló, Movistar, BT eta Retevisión konpainiek kontzeptu horrengatik ere patrikaratzen dute dirurik (10 edo 15 pezeta), baina aipaturiko azken bi OPERADOREAeetan kontrataturiko planaren araberakoa da kopuru hori (batzuek, izan ere, deia ezartzearren inolako kosturik ez dute gehitzen).\nTelefónica-ren monopolioaren amaiera\nTelefónica-k negozio nagusietako baten monopolioa joan den urtarrilaren 1ean galdu zuen: dei lokalena, hain zuzen ere. Data horretan amaitu zen Europar Batasuneko estatu kideetako monopolioek sare lokalak aske utzi eta gainerako OPERADOREAeek baliagarri izan zitzaten Europar Batzordeak emaniko epea. Horrela bada, esate baterako, Telefónica-k bere lehiakideei korapilo lokalerako (hau da, abonatuaren helbidea eta telefono-zentrala lotzen dituen azken tartea) sarbidea zabaldu behar die. Horren ordainetan, beren bezeroei dei lokalak egiteko aukera eskaini nahi dieten OPERADOREAeek, Gobernuak xedaturiko alokairua (hilean 2.163 pezeta) ordainduko diote. Kopuru hori 2.100 pezetara jaitsi ahal izango da 2002 urtean eta 2.050 pezetaraino 2003 urtean. Tarifa hori finkatzean beste aurrerapausoa egin da dei metropolitarren liberalizaziorako bidean. Izan ere, horrelako deien munta Estatuko guztirako zifren %27aren parekoa da eta eginiko minutuko %65a, eta zeharo Telefónica-ren eskuetan egon dira oraintxe arte.\nHorrelako deiak eskaintzen Jazztel izan da denetan lehendabizikoa, era horretan, gainerako OPERADOREAeek osotasunezko zerbitzua eman zezaten, hasieran kontuan hartu zen hiru hilabeteko epeari aurrea harturik.\nUrtarrilaren 15etik aurrera Jazztel-eko Madril eta Bartzelonako bezeroek dei metropolitarrak egin ditzakete, Estatu espainiarreko gainerako biztanleek urtarrilaren 22ra arte itxaron beharko dutelarik. Ikusi batera, Jazztel eta Telefónica-ko tarifen artean alde handiegirik ez omen dagoen arren, deia ezartzearren Telefónica-k 15 pezeta kobratzen ditu eta Jazztel konpainiak kontzeptu horregatik ez du inolako dirurik hartzen. Bi enpresek ere 11,4 pezeta (gehi BEZ) kobratzen dute telefono finko batetik beste finkora eginiko dei lokal bakoitzeko, 160 segundo baino gehiago irauten ez badu, goizeko 8etatik arratsaldeko 6ak arte. Hortik aurrera, minutu bakoitza Jazztel-ekin 3,8 pezeta kostatzen da eta Telefónica-rekin 4 pezeta (gehi BEZ, bietan ere); baina Telefónica-ren tarifa horri deia ezartzearen kostua gehitu behar zaio. Arratsaldeko seietatik hurrengo goizeko 8ak bitarteko tarifak eta asteburukoak ere antzekoak dira: 1,56 pezeta minutuko Jazztel-ekin eta 1,64 pezeta Telefónica-rekin (gehi BEZ). Gainerako konpainiek ere dei lokalak eskainiko dituzte, baina martxo edo apirilera arte itxoin beharko da horretarako.\nDena aurreikusita dagoen bezala gertatzen bada, beste estatu zenbaitetan jazo den bezala, Telefónica-ren lehiakideek prezioak hutsaren parean ezarriko dituzte, bezeroak harrapatzeko.\nFinkotik mugikorrerako deiak, merkeago\nJoan den abenduan, Telefónica Móviles-ek iragarri zuen amaitzearen (hau da, bere azpiegiturak erabiltzearren beste OPERADOREAeek -lehiakideek- ordaintzen dieten kontraprestazioa) prezioa batez beste %17an merkatuko zuela Movistar eta MoviLine-ko telefono mugikorretara eginiko deietan. Neurri horrek, Telefónica-ko telefono finko batetik mugikorrera deitzen duen erabiltzaileari nabarmen merkatuko dio kostua, baina gainerako OPERADOREAeek ere tarifak merkatuko dituztela espero dezakegu.\nTelefónica-k gainerako OPERADOREAe finkoei (hauen artean dei egiten denean telefono finko batetik Telefónica-ko mugikor batera) kobratzen dien prezioa bi fasetan egituratuko da eta, horri esker, erabiltzaileak ordaindu beharreko azken prezioa %13 gutxienez merkatuko da. Beherapen hori apirilaren 30etik aurrera egiazkoa izatea espero da.\nHari bidezko operadorea erregionalak\nHorrela deritze, eskualde edo herrialde mailan Telefónica-ko lehiakide izanik, zuntz optikozko (hau da, argi-izpia gida dezakeen beirazko hari mehe-malgua) hariaren bidezko telekomunikazioa eskaintzen duten konpainiei. Zuntz optikoari esker, gaitasun handi-handiko telekomunikazio-zerbitzuak (telefonia finkoa, Internet eta telebista) eskain daitezke. Hariaren beste abantaila ugariren artean nabarmen ditzagun hemen informazioa garraiatzeko ahalmen handiagoa, hartze-kalitatearen hobekuntza eta zeinahi sistema konbentzionalen bidez baino azkarragoa izango den igorpen-prozesua.\n<< Aurreko orrira joan: Lehiakortasunak gorabehera, tarifen arteko aldeak bere horretan\nHurrengo orrira joan: Glosario Telecomunicaciones >>


Santi Brouard oroitu dute Legebiltzarrean, hil zuteneko 36. urtemugaren bezperan | Euskal Herria | GARA Euskal Herriko egunkaria\nSanti Brouard oroitu dute Legebiltzarrean, hil zuteneko 36. urtemugaren bezperan\nGasteizko Legebiltzarreko osoko bilkura hasi aurretik Santi Brouard ezker abertzaleko buruzagi eta HBko parlamentari ohia oroitu zuten atzo minutu bateko isilunearekin talde guztietako ordezkariek. Ostiral honetan 36 urte beteko dira GALeko mertzenarioek tiroz hil zutela.\nHorrekin batera, Parlamentuaren sarrera nagusiaren ondoan «terrorismoaren» biktimen omenez dagoen oroitarriaren alboan suontzi bat eta bere argazki bat jarri zituzten.\nLegebiltzarrak 2014ko otsailean erabaki zuen atentatuan hildako Gasteizko ganberako lau ordezkariak oroitzea: Fernando Buesa eta Enrique Casas PSEko kideak, Gregorio Ordoñez PPkoa eta Santi Brouard Herri Batasunakoa. Ordutik, urtero oroitzen dituzte, hil zituzten datatik gertuen egiten den osoko bilkuran.\nBrouard 1984ko azaroan hil zuten tiroz bere mediku kontsultan, Bilbon. Egun horretan bertan baina 1989an, Josu Muguruza HBko diputatua ere hil zuten Madrilen, Alcala hotelean. Bien omenez Egiari Zor fundazioak lore eskaintza egingo du Ametzola parkean (12.00) eta, ondoren, ekitaldi politikoa Errekaldeko plazan (12.30). Arratsaldean, Sortuk manifestazioa deitu du, 19.00etan.


Maddi, agur Maddi, agur\nIra 7, 2018\tNork\tAzkoitia Bhi.\t-\nIazko azken ebaluazioan hurbildu zinen Azkoitira. Lanari gogor eta gogoz ekin zenion, esan digute beti horrela egin izan duzula. Geografia eta Historia eta Ekonomiako ikasleak izan zenituen bidelagun. Nahiz eta oposizioak prestatu behar izan, lan bikaina egiteko astia eta grina izan zenuen. Emaitzak agerikoak izan ziren, ikasleak ikasiz eskertuta, eta oposizioak gaindituta. Bejondeizula!\nZortea ona edo txarra izaten omen da, zoritxarrez txarrarekin topo egin zenuten etxetik urrun istripu bat medio. Lerro xume hauek eskaintzen dizkizugu zure lana eta laguntza eskertuz. Zorte handia izan genuen zu Azkoitia BHIra etortzearekin eta lankide bezala ezagutzearekin!\nMila esker guztiagatik Maddi, gogoan izango zaitugu beti.\nNork Azkoitia Bhi. - Ira 7, 2018


Behatokiaren 5. urteurrena Sustatu.eus - Teknologia albisteak\n2006-12-13 : 12:12\nHizkuntz Eskubideen Behatokiak bost urte bete ditu eta urteurren hau ospatzeko Iruñean bildu dira euskalgintzako, instituzioetako zein gizarte eragileetako ordezkariak. 2001eko ekainaren 26an Kontseiluak Behatokia aurkeztu zuenetik, 4100 espediente baino gehiago bideratu ditu erakunde honek. Eskerrik asko Behatokia erreferentetzat hartu duzuen guztioi, norbanako zein gizarte eragileei; hori baita guretzat lana balioesteko dugun termometrorik hoberena, adierazi du Paul Bilbaok, Behatokiko zuzendariak .\nGaurko ekitaldian, Behatokiaren ibilbidea jasotzen duen CDa aurkezteaz gain, erakundearen hastapenak ere ekarri dituzte gogora. Duela 5 urte gure gizartean ez ziren hizkuntza-eskubideak bermatzen eta ez geunden eskubideetan atzerapausoak onartzeko prest, azaldu du Kontseiluko idazkari nagusi eta Behatokiko presidente den Xabier Mendigurenek. Hasieratik bertatik bagenekien erakunde honek iraungitze-data izan behar zuela, alegia, euskaldunon hizkuntza-eskubideak bermatzen direnean Behatokiak amaiera eman beharko diola beharrari, gaineratu du Bilbaok. Zoritxarrez, eta 2005eko txostenak argi uzten duen bezala, euskara erabili nahi izatea garesti, hizkuntza-eskubideak urratzea, aldiz, merkea da oraindik Euskal Herrian.\nHonengatik guztiagatik, hizkuntza-eskubideak bermatzen diren arte, ahalik eta proiektu eraginkorrena eskaintzea izango da Behatokiaren xedea. Ildo honetatik, Behatokiak zerbitzua abian jarri zuenetik, hizkuntza-eskubideen egoerari buruzko txostenak argitaratu ditu, salaketak nahiz txalotzeak jasotzeko euskararen telefonoa sortu du, azterketa berezituak kaleratu ditu eta nazioartean hizkuntza-eskubideen berri eman du, besteak beste.\nJakin badakigu Behatokiak ezin dituela eskubideak bermatu, eta ez da inoiz ere bere bokazioa hori izan, aipatu du Paul Bilbaok . Zuzendariaren arabera zeinek bere betebeharrak zein diren jakin behar du, eta Behatokiak badaki zein diren bereak. Hizkuntza- eskubideen bermerako lanean diharduten beste behatoki batzuekin egindako elkarlanak ere, Observatori de la Llengua Catalana zein Galiziako Observatorio de Dereitos Linguisticosekin kasu, jarraitu beharreko norabidea zehazten lagundu diote Behatokiari, kontuan harturik hiru Behatokiak gizarte-eragileek sortuak izan direla. Erakunde hauekin lankidetzarako esparru komunak finkatu dituzten arren, bakoitzak bere errealitateari eutsi behar dio, azaldu du Bilbaok. Izan ere, Hizkuntz Eskubideen Behatokia da administrazio autonomikoetatik laguntza jasotzen ez duen bakarra. Erabat ulertezina; ulergaitza behinik behin, salatu du Behatokiko zuzendariak.\nBaina gaurko eguna ez da atzera begiratzekoa bakarrik, gogorarazi du Bilbaok. Izan ere, azken urteotako lanak erakutsi die aurrera nola egin. Erronka berrien artean iparraldean lan berezitua egitea dugu hurbilen, aurreratu du Behatokiko zuzendariak. Izan ere, hurrengo urtean Behatokiak Baionan irekiko du ordezkaritza.\nAzkenik eskerrak emateko aukera baliatu du Bilbaok: eskerrik asko eskubideen urraketen aurrean gurera jotzeko konpromisoa hartzen duzuen herritarroi.


Iraultzaren martirien aldeko hileta-omenaldia – K17.eus\nIraultzaren martirien aldeko hileta-omenaldia\nAnnouncement Date: 23rd martxoa 1917\nMartxoaren 23an egindako iraultzaren martirien aldeko hileta-manifestazioa, Otsaileko iraultzaren alde zeuden pertsonen arteko azken batasun-manifestazioetako bat izan zen, Orlando Figes historiagileak esan zuen moduan.\nHileta hau, egia esan, manifestazio erraldoi bat izan zen, Catherine Merridalek esan zuen moduan “hain ondo antolatu nahi zuten, ezen hilabete oso bat berandutu ziren . Bertan, Otsaileko Egunetan hildako iraultzaile oro omendu zuten, hil zen modua kontutan hartu gabe (tiroek edo istripuren baten hila izan bazen ere). Tokia Martitzen Zelaia izan zen, Armadaren entrenamendu toki izandako gune bat, Pavlovski erregimentuaren egoitzatik gertu zegoen toki hau. Merridaleren arabera, “Petrograden geratzen zen orube zabal gutxienetako bat zen. Hasiera batean Gobernuak han Dumarentzat egoitza bat egin nahi zuen,baina gudak zapuztu zuen asmo hori”.\nHileta batez ere Sobietak antolatu zuen. Merridaleren arabera, “Behin.behineko Gobernuak, sekretuak, hileta bertan behera utzia izan zedin itxaropena zuen, istilu gehiago gertatuko zirenaz beldur baitzen”. Sobietaren Izvestia (“Berriak”) egunkariak manifestazioaren inguruko argipenak eman zituen. Antolakuntza bikaineko erakustaldia zian zen, fabrika bakoitzeko langileek euren toki konkretu zehaztua zian zutelarik. 900.000 bat pertsona bildu ziren bertan, eta ez zen istilurik izan. Orlando Figes eta Boris Kolonotski historiagileen arabera, “apaizak ospakizun honetatik at utzi bazituzten ere, Petrograden barrena egin zen prozesioan eta Martitzen Zelaian egindako hiletak nolabaiteko kutsu erlijiosoa izan zuten”. Peio eta Pauloren Gotorlekuko kanoiek, manifestazioa pasatzerakoan eta bukatzerakoan, kanoikadak bota zituzten.\nHileta honen ostean Martitzen Zelaia “ospakizun laikoetarako” toki bilakatu zen: Maiatzaren Leheneko manifestazioak han bukatzen dira eta Urriko Iraultzan eroritako boltxebikeak ere han daude lurperatuta.


Esporrin izendatu du PSNk Iruñeko Udalerako hautagai | Politika | Berria\nEsporrin izendatu du PSNk Iruñeko Udalerako hautagai\nPrimarioak egin dituzte, Esporrin eta Pozuetaren artean erabakitzeko. PSE-EEk gaur aurkeztuko du ofizialki Donostiarako hautagaia, Ernesto Gasco.\nMaite Esporrin, Iruñeko Udaleko osoko bilkura batean. Jagoba Manterola / Argazki Press\n2014ko abenduak 1 09:39\nPrimarioak egin zituzten atzo PSNko militanteek —joan den asteazken eta ostegunean ere bozkatu zuten—, Iruñeko alkatetzarako hautagaia erabakitzeko. Bi ziren hautagaiak: Maite Esporrin eta Miguel Pozueta. Azkenean, Esporrinek ordezkatuko ditu sozialistak Iruñeko Udalean. Botoa ematera deitutakoen %76,88k parte hartu zuen primarioetan, 441 militantek hain zuzen ere. 195 boto bildu ditu Esporrinek, eta 119 Pozuetak.\nIruñeko hautagaiarekin batera, abenduaren 13an PSNk egingo duen ezohiko batzarrerako ordezkariak ere aukeratu zituzten militanteek. Eduardo Vallen zerrendak —Esporrinen sektorekoa— 159 boto eta 29 ordezkari lortu zituen. Iñaki Zaraguta Pozuetaren sektorekoaren zerrendak, berriz, 84 boto eta 28 ordezkari. Kongresuak Maria Txibite idazkari nagusiaren lidergoa sendotuko du.\nGaur, bestalde, Ernesto Gasco modu ofizialean izendatuko du PSE-EEk Donostiako alkatetzarako hautagai.


Ultra Trail-eko (130 km) araudia | EUSKAL TRAILS Ultra Trail-eko (130 km) araudia | EUSKAL TRAILS\nUltra Trail-eko (130 km) araudia\nIzen ematea 1999ko maiatzaren 31 baino lehen sortuak diren lehiakideer irekia zaie, hots lasterketa egunean 20 urte beteak dituztener.\nIzena emateko prezioa 95 €-tan finkatua da, lehiakide bakotx, izan taldeka edo banaka.\nApirilaren 1.a aitzin % 60\nApirilaren 1.etik maiatzaren 1.era, egun horiek barne % 50\nMaiatzaren 1.aren ondotik Dirurik ez da itzuliko\nBizkarrekoen hartzea, nahitaez, maiatzaren 30ean eginen da, ortzegunarekin, 09:00etarik 21:00ak arte, Plaza Xokon (pilota plaza nagusiaren gibelean, Baigorriko Herriko Etxeko plazan), argazkia duen nortasun agiria erakutsirik. Lehiakide bakotxa nahitaez han izan beharko da. Han, antolakundeko kide batek partaide bakotxari kentzen ahal ez den ukaraiko koloretsu bat ezarriko dako ukaraian. Ukaraiko hori loturik atxiki behar da lasterketaren denbora guzian, gaztigurik edo taldearen deskalifikaziorik nahi ez baldin bada.\nLasterkari-zakua lasterketako aginte gunean utzi beharko da (ikus Lasterkarien herrixka) maiatzaren 30ean, ortzeguna, 18:00ak eta 21h00ak artean; han, leku seguruan atxikia izanen da.\nAntolakundeak lasterketa aitzineko apairua pentsatua du (pasta party), maiatzaren 30ean, ortzegunarekin, 18:15etarik goiti, Baigorriko ezker paretan (ikus Lasterkarien herrixka), izen ematean ordaindu dutenendako (10 euro).\nAntolakundeak lehiakideer lasterketari edo eguraldiari buruzko azken argibideak emanen dizkie, maiatzaren 30ean (ortzeguna) 18:00etan, pilota plazan. Lehiakide guziak han izatea behar-beharrezkoa da. Aurreikusia den eguraldiaren arabera, antolakundeak nahiatezkoa den materiala emendatzen ahalko du, kontseilatua den materialaren zerrendatik harturik (ikus 3.8 Ekipamendua eta nahitaezkoa den materiala).\nLasterketaren abiatzea maiatzaren 31n eginen da, ortziralearekin, goizeko 05:00etan, Baigorriko Herriko Etxeko plazan.\nEkainaren 1.ean, ebiakoitzarekin (larunbata), 21:00ak irian, afari alaitu bat izanen da, Baigorriko ezker paretan (hautuzkoa, hastapeneko izen ematean, 20 euro).


Gabonak dira eta aulki huts bat dugu etxean | Salbatore Mitxelena Ikastola\nGabonak dira eta aulki huts bat dugu etxean\nAsteazkena, 2018, Abendua 12 - 17:00\nAzaroan eta abenduan hildakoak modu berezian gogoratzen ditugu. Hilerrira hurbiltzeko tradizioa hein handi batean mantentzen dugu azaroaren hasieran eta beste errito laiko batzuk gehitzen ari dira azken urte hauetan. Gabonak, bestela, herrialde tradizionalki kristauetan ospatzen ditugun jaiak dira. Familian biltzeko garaia da, urruti bizi diren senideak edo lagunak berriro topatzekoa. Eta hain zuzen ere horregatik, denok modu batean edo bestean etxean ditugun aulki hutsak presenteago edukitzen ditugu.\nAurten, martxan ipini dugu “Zarautz, Herri Zaintzailea” izeneko ekimena lau herrikidek, hiri errukitsuen mugimendu globalaren barruan (“compassionate communities”, “ciudades compasivas”…). Helburu nagusien artean, herrian heriotzaz eta doluaz hitz egiteko esparrua sortzea da, urtean zehar “Death Cafe” nazioarteko dinamika eskainiz talde txikietan, zainketa aringarrien kultura zabaltzea hitzaldien eta zine-forumen bidez herri mailan eta beste udalerri errukitsuekin elkarlanean aritzea.\nAbenduaren 12an Salbatore Mitxelena ikastolarekin elkarlanean, egun osoko jardunaldia prestatu dugu zahartzea, hauskortasuna, gaixotasun sendaezinak, heriotza eta dolua gaiak hartuta. Goizean saio bikoitza planteatuta dago DBH 4ko ikasleei begira, eta arratsaldean beste bat gurasoei zuzenduta, 17:00etan Aretoan.\nHorretarako, gurekin edukiko dugu Hirune Pellejero psikologoa, Iruñeko San Juan de Dios ospitalean lan egiten duena eta “Proyecto Sé+” egitasmo interesgarriaren partaidea. Izan ere, 2015ean abian ipini zuten proiektua HSJD ospitaleak (Claudio Calvo, Marcos Lama eta taldekideek) eta Nafarroako Gobernuak, foru erkidegoaren hainbat ikastetxetan. Egitasmoaren ibilbidearen nondik norakoak konpartitu ez ezik, saio interaktiboak proposatu dizkigu Hirunek. Halaber, hezkuntza arloko proiektu handi hau “Pamplona contigo / Iruña zurekin” ekimen handiagoaren barruan dago, hiri errukitsu moduan. Zentzu horretan, bi komunitate errukitsuen arteko topaketa ederra izango da.\nDBH 4 - Bilera\n2019/03/05 - 18:00\n2019/03/13 - 18:00\nOTEITZA LIZEOAREN AURKEZPENA\nLH 5 - Zuhaitz eguna\n2019/03/22 (Egun osoa)\nLH2 - EITB-ra irteera\n2019/03/25 (Egun osoa)\nDBH 3 - Bilera\n2019/03/26 - 18:30\n2019/03/27 (Egun osoa)


Zatoz ekintzailetzaren festara! - Bizkaiko Campusa - UPV/EHU\nZatoz ekintzailetzaren festara!/\n#BBSC iparraldeko ekintzaile eszenaren aldeko ospakizuna da, komunitateak komunitaterako sortua. Europako hegoaldeko startup onenak gazte ekintzaileen inspirazio, ikasketa eta konexio iturri bilakatzeko espazioa da.\nBerrikuntza ez da bakarrik ikasgelan ezagutzen, baita kanpoan ere, eta mundua aldaraziko duten teknologiako eta ekintzailetzako azken joerak bertatik bertara ezagut ditzazun nahi dugu. Zatoz gurekin networking, inspirazio eta dibertsioz betetako bi egun pasatzera!\nEHUko ikasle bazara kreditu bat dakauzu ekitaldi osoan parte hartzeagatik eta zure laguntza eman nahi izanez gero izan zaitez boluntario eta kreditu bat lortu!\nIzan zaitez etorkizunaren parte!\nGizarte ekintzailetza dagoeneko ez da GKEen zeregina, gure gizarte eta ingurumen arazo askori erantzuna ematen dieten ekintzaileena baizik.\nGizarte Eragina energia garbia sortzea, elikadura jasangarria garatzea eta adimen artifiziala komunitateen esku jartzea da. Gizarte Eragina ahalik eta pertsona gehienen bizitza hobetzea da. #BBSC19 Gizarte Eragina edizioa da, eta mundua aldatu nahi duten ekintzaile guztiak babesten ditugu.\n(Beste leiho bat zabalduko du) Biscay Bay Startup Campus


Browse: Home » ARGITARATZE PROIEKTUA » POLIS Bilduma\nHiritartasunaren ondoren (gelditzen dena)\nBilduma honi interesatzen zaiona da, ikuspuntu historiko batetik hiritartasunarekin eta honen gaurko eta biharko gora beherekin zer ikusirik daukan guztia. Bertan sartzen da ere, alderatzeko modura, iraganean egindako gogoetak eta imaginatze saioak, hiritartasunaren eta klase sozialaren arteko harremana modernitate garaian, horri buruzkoak direnak.\nHiritarra izan da izakiaren izaera modernoaren erakuslea; mobilizazio kolektiboa eta ordezkaritza gobernuaren bitartez, eskubideak eta zerbitzuak eskatzen dituen hiritarra. Hau horrela izanik baina, post-hiritar den garai historiko batean sartzen ari gara zeinean hainbat estatu nazionaletan ari diren esku hartzen, politikoki zein militarki, nazioz gaindiko diren erakundeak. Eta hori gertatzen den bitartean, edonon okerragotzen dira hiritar bermeak, bestelako diren lotura hierarkiko batzuekin bat egin arte, “legearen aurrean berdintasuna” bereganatzen ez dutenak.\nGizarte mailan, beste inoiz ezagutu ez den moduko desberdintasuna areagotzen eta eskubide gabeko etorkinez eta alderatuez osatutako sekulako pertsona multzoa eratzen den bitartean, beste nortasun mesokratiko transnazional baten irudia ari da sortzen. Honek, nabarizko kontsumoan kokatzen du bere klase ertain balore multzoa, ekologikoki eta ekonomikoki jasangarri ez izan arren, kulturalki bidera daitekeena.\nPolitikak orokorki eta herriaren parte hartzeak bereziki ordea, leku gehiago ari dira irabazten, erakundezko aldaketarako eta gizarte produkziorako eta harremanetarako ezinbesteko baliabide gisa\nBilduma honek, bikoitza den prozesu honi buruz, mundu globalizatua bere menpe duen prozesu honi buruz, historikoki pentsatzen lagundu nahi du. Eta baita ere honen eratorrizko edo ordezko direnei buruz, honako zentzuarekin zer ikusirik duten neurrian: kontrajarze ideologikoa baztertu eta honen ordez beste hizkuntza mota bat ezarri da, zibilizazioen arteko gatazkaren araberako hizkuntza, ezkutuan mundu mailako gerra zibil egoera gordetzen duena.\n“Hiritartasunaren ondoren” esaten dugu, gero eta gutxiago garelako hiritarrak mundu globalizatuan eta garenok ere, gero eta hiritar gutxiago garelako, baina joera hau eta bere bide-gurutzeak hobeto ulertzen direlako historikoki pentsatzen bada; mundu modernoaren berdintasuna eta desberdintasuna ikuspuntu historikoaren arabera aztertu eta horren ondoren zer gelditzen den ikusita. Baita ere, onartzea eta bazterkeria, tolerantzia eta fanatismoa, biopolitika eta gutxiengoen eta disidenteen akabatzea, giza eskubideak eta hauen ezabatzearen memoria, etab.


Confebaskek akordio garrantzitsuak sinatu ditu Elkarrizketa Sozialaren Mahaian eta parte hartzaileek elkarrizketa eta negoziaziorako duten borondatea balioetsi du | Confebask\nESMan izenpetutako akordioek enplegu, 4.0 industria, Lanbide Heziketa, Berdintasun eta Lan Osasunaren inguruko alderdiak lantzen dituzte\nEduardo Zubiaurre, Confebaskeko lehendakaria, eta Eduardo Aretxaga, zuzendari nagusia\nConfebaskek Elkarrizketa Sozialaren Mahaian Eusko Jaurlaritzarekin eta CCOO eta UGT sindikatuekin izenpetutako akordioak aurkeztu ditu gaur, prentsaurrekoan; gai esanguratsuak lantzen dituzte euskal enpresarentzat, alde sindikalarentzat eta euskal gizartearen aurrerabiderako oro har.\nConfebaskeko lehendakari Eduardo Zubiaurrek aukera baliatu du agerian jartzeko enpresarien erakundeak garrantzia ematen diola Elkarrizketa Sozialaren Mahaia bezalako foroetan parte hartzeari.\nIldo horretan, Zubiaurrek “negoziazio eta elkarrizketarako jarrera” nabarmendu du, “batzuek praktikatzen duten etengabeko konfrontaziotik, inposiziotik eta krispaziotik urrun, foro hauetatik autobaztertzen direlarik, behin eta berriz parte hartu dezaten gonbidatzen diren arren. Euskal eragileen arteko elkarrizketa gorantz doan balio bat da, badakigulako akordioetara iristeko modu bakarra dela, herrialde gisa aurrera egin ahal izan dezagun”.\nAkordio bat lortzeko ahalegin komun horren erakusle bat da ia 30 lan bilera egin behar izan direla amaierako emaitza horretara iristeko.\nESMko kideek gaur sinatu dituzten akordioek bost lan eremu hartzen dituzte: enplegua, 4.0 industria, Lanbide Heziketa, Berdintasuna eta Lan Osasuna.\nEnpleguari dagokionez, hiruko itunak etorkizuneko Euskal Enplegu Sistemaren Legearen erregulazioa presiditu behar dituen oinarriak landu ditu, zeinean, besteak beste, Enplegurako Prestakuntzako eredu propio bat nabarmendu behar baita, alderdi estrategiko moduan.\n4.0 industriari dagokionez, Confebaskek eta gainerako sinatzaileek trantsizio justu baterako itun sozialaren oinarriak ezarri dituzte, prestakuntza eta birkualifikazio programak gauzatzeko, datozen aldaketa berrien eragina nozitu dezaketen pertsonentzako beharrezko estaldura soziala ahaztu gabe.\nLanbide Heziketaren arloan, akordio batera iritsi da, orientazioko eredu propio bat lantzen joateko, integrala, talentua zuzendu ahal izateko eta etengabe aldatzen diren enpresen beharrei erantzuteko.\nBerdintasunari dagokionez, berriz, Eusko Jaurlaritzak eta sindikatu sinatzaileek deklarazio bateratu bat aurkeztu dute kontziliazio arduratsuari buruz kontzientziatu beharraren inguruan, baita bokazioetan eta aukera profesionaletan generoak eragindako alborapenak gainditu beharraren inguruan ere. Itunak aurreikusten du enpresa boluntarioetan berdintasun plan pilotu bat martxan jartzea, horko esperientziek eta ikasketek negoziazio kolektiborako gomendioak prestatzen lagundu dezaten.\nEta, azkenik, lan osasunari dagokionez, hiru aldeko akordioak Prebentzio kulturaren euskal behatokia sortzeko oinarriak eta irizpideak ezartzen ditu, datuak eta diagnostikoa partekatu daitezen, enpresa txiki eta ertainetan prebentzioaren kultura gehiago zabaldu eta sustatzen laguntzeko neurriak diseinatu eta bultzatzeko.\nESMaren baitan sinatutako akordio guztiek egutegi bat daukate jarduerak garatzeko, proiektuak aurkezteko eta etengabeko hobekuntzarako, urte honetatik bertatik hasita.


Garoñako zentral nuklearrak 2013 arte jarraituko du funtzionatzen | Consumer\nGaroñako zentral nuklearrak 2013 arte jarraituko du funtzionatzen\nGobernuak industria-plan bat iragarri du eskualde horretarako, oraindik zehaztu gabe\nSanta María de Garoñako zentrala (Burgos) Espainiako lehen zentral nuklearra izango da, eta diseinatu zuten 40 urteko bizitza gaindituko du. Gobernuak atzo erabaki zuen lau urteko luzapena ematea, plantaren jabe den Nuclenor enpresak (Endesa eta Iberdrola% 50) eskatutako hamar urtetik urrun.Urrats teknikoak eta “oraindik beharrezkoak diren inbertsioak” zehaztuko dituen agindua prestatzen ari da Industria\nHorrela, Garoña sare elektrikotik aterako da 2013ko uztailaren 5ean. Miguel Sebastián ministroak prentsaurreko jendetsu batean esan zuen Espainiako zentral zaharrenean segurtasuna bermatzeko urrats teknikoak eta “oraindik beharrezkoak diren inbertsioak” zehaztuko dituela Industria Ministerioak prestatzen duen aginduak.\nBi urteko luzapenak eta 2011n Gobernuko presidenteak aldeztutako itxierak ez zuten nahikoa tarte eskaini, azaldu zuen Sebastiánek, “zentraleko langile guztiei, zuzenei eta zeharkakoei, lana emateko gai den industria-plana diseinatu eta aktibatzeko.\nAlde horretatik, Industria sailburuak iragarri zuen Tobalina haranerako eta inguruko eskualdeetarako industria- eta azpiegitura-plan alternatibo bat prestatzen ari dela, Garoñak gaur egun sortzen dituen milioika enplegu epe ertain eta luzera zuzenean -350 – eta zeharka xurgatzeko. Plan horrek oraindik ez du zuzkidura ekonomikorik eta ez dago ildo oso orokorretan baino gehiago. “Energia-jardueraren” bat, turismoa eta instalazioaren itxiturak gehien eragiten dien udalentzako zuzeneko konpentsazioak izango ditu.\nBurgosko iparraldeko eskualde hori Europar Batasunak (EB) funts galdurako zuzeneko diru-laguntzak jasotzeko baimendutakoen artean dago, eta Celestino Corbacho Lan ministroak, berriz, 100 milioi euro inguru utzi zituen kontzeptu horrengatik.\nSebastiánek gaineratu zuen Espainiako gainerako zentralek hamar urterako berrituko dituztela beren ustiapen-lizentziak, 2010ean, 2011n eta hurrengo urteetan egungoak gainditzen dituztenean. Beste zazpi erreaktore nuklearrak Garoña baino dezente gazteagoak dira, eta beren bizitza erabilgarria agortu ahal izango dute “gutxienez 40 urte arte baldintza teknikoek uzten badute”, azpimarratu zuen.\nTalde ekologistek desengainu handia hartu zuten zentralari emandako luzapenagatik. “Lobby nuklearrak” partida irabazi duela uste dute. Greenpeaceren aburuz, hemendik aurrera “zentral nuklearren bizitza gehiegi luzatzen da”.Ekologistek epaitegietara joko dute Gobernuaren erabakiaren aurka, eta mobilizazioak egingo dituzte.\nHala erakunde horrek nola Ecologistas en Acción-ek iragarri dute Garoñari buruzko erabakia auzitegietan errekurrituko dutela eta protesta-mobilizazio batzuk egingo dituztela, nola izango liratekeen zehaztu ez bazuten ere.\nNukleenor justiziara ere joko du bere eskubideak defendatzeko eta kalte-galerengatiko kalte-ordainak eskatzeko. Haren ustez, Gobernuaren erabakia “arbitrarioa” eta “justifikaziorik gabea” da; izan ere, instalazioa “modernizatuta eta eguneratuta dago, urteko inbertsio handiekin, eta haren segurtasuna CSNk bermatu du”.\nGaroña ixten denean, gutxienez mila langile birjarri beharko dira. Horietatik 340 zuzenean Nukleeneri dagozkio; horietatik 290 Garoñan ari dira eta 50 inguru Santanderren, non enpresak bere bulego nagusiak baititu. 250 eta 300 pertsona gehiago gutxienez hogei kontrata egonkorretakoak dira, eta mantentze-lanetan edo laguntza elektriko eta mekanikoan aritzen dira. Gainera, Eulen garbiketa enpresako 40 edo 50 langile daude.\nZeharkako langileen artean daude, halaber, garraiolariak, jantokiaren funtzionamenduaz arduratzen direnak —egunero 500 pertsona inguru joaten dira bertara— eta kanpoko ingeniaritza-enpresa batzuen plantillak (horietako bat Miranda de Ebron dago).\nKontratetako langile-kopurua asko igotzen da kargatze-geldialdia egitean. Orduan, zentralean 1.900 pertsona sartzen dira egunero, eta horietatik 1.300 lan puntualetarako, hilabete bat irauten dutenak. Oro har, Espainia osoan lan egiten duten eta zentral nuklearretan lan egiten duten enpresa oso espezializatuetako langileak dira.\ngaroña-eu Gobierno-eu plan-eu urteak zentral


“Oroimena berreskuratuz” ibilaldiak, emakumeen herentzia ezagutzeko - Uriola.eus\nuriola.eus 2018-10-04 11:46 Kultura-aisialdia Bilbo\nHiriaren inguruan ertzak batuz emakumeen jaraunspenaren bidez. Ondarearen Europako Jardunaldien 2018ko edizioaren markoan antolatu diren jardueren barruko atala da.\nGarraioak, Mugikortasuna eta Lurraldearen Kohesioa Sustatzeko Sailak, Ondarearen Europako Jardunaldien 2018ko edizioaren barruan egiten ari diren jardueren barruan "OROIMENA BERRESKURATUZ" paseoak antolatu ditu "Ondarea, Emakumearen Jaraunspena" izenburuarekin.\nGure herriak eta hiriak, gure geure bizitzen eszenatokia diren neurrian, historiaren lekukoak dira eta, emakumeen kasuan, askotan hori guztia isilarazi egin da. Jane Jacobs-en Paseoen estiloko ibilbide honetan taldean egiten da oinez ikuspegi kritiko eta eraikitzailearekin; azken mendean emakumeek toki adierazgarri batzuk erabiltzeko erari buruzko hausnarketa konpartituta egingo da, besteak beste itsasadarraren ertzak eta Bizkaia Zubia. Jarduera honen helburua gizartearekiko euren ekarpenen jaraunspenari eta hiri-esparruen talde eraikuntzari balioa ematea da.\nIbilaldiak urriaren 20, 23, 25 eta 27an egingo dira eta iraupena, gutxi gorabehera, bi ordukoa izango da; itsasadarraren ertzetatik egingo da Portugalete eta Areetan, Bizkaia Zubiaren inguruan. Bilgunea Portugaleteko Plaza del Solarren dagoen kioskoa izango da eta jarduera generoan espezialistak diren Ane Alonso eta Eider Ayerdi arkitektoek dinamizatuta egongo da.\nPaseo hauek Ondarearen Europako Jardunaldien 2018ko edizioaren barruan foru sailak antolatu duen bigarren jarduera dira; jardunaldi horien gai nagusia "Ondarea, Emakumearen Jaraunspena" da. Beste jarduera Lurralde Bizia II. Argazki Lehiaketa da; lehiaketa hau Bizkaia osoko zale guztiei irekita dago eta kamerekin emakumeek Bizkaiko Lurraldearen nortasun kulturalaren eraikuntzan duten jaraunspena eta zeregina jasotzeko aukera izango dute.\nGuztira, egun eta ordutegi desberdinetan, lau ibilaldi antolatu dira, euskaraz eta gaztelaniaz, herritarren parte hartzea bideratzearen ondoreetarako. Data zehatzak hauek dira:\nUrriak 20, larunbata, 11:00 - 13:00, (gaztelaniaz)\nUrriak 23, asteartea, 11:00 - 13:00, (euskaraz)\nUrriak 25, osteguna, 17:00 - 19:00, (gaztelaniaz)\nUrriak 27, larunbata, 17:00 - 19:00, (euskaraz)\n2018/10/27 16:50 - 21:50


Logroñon «sold out» kartela zintzilikatu zuten leihatilan | Albisteak | SU TA GAR | ‘BIZIRIK GAUDE’ BIRA\nLogroñon «sold out» kartela zintzilikatu zuten leihatilan\nJendetza hurbildu zen Gasteizko eta Logroñoko kontzertuetara. Birako bigarren «sold out»-a lortu genuen, Logroñoko Biribay aretoan. Mutxo!\nXabi BASTIDA|2013/12/28 Eguneratua:\nGasteizko Jimmy Jazz aretoan emandako kontzertua.\nOstiralean Gasteizen genuen zita, Jimmy Jazz aretoan eta larunbatean, Logroñoko Biribay aretoan. Beste bi kontzertu jarraian aste buru berdinean, ondo ezagutu eta gustoko ditugun aretoetan. Aurreko asteburuekin konparatuz, kilometro gutxiko eta etxera lotara bueltatzeko aukera ematen duten irteerak ziren hauek. Gainera, aurreko biretan erantzun oso ona izan genuen bietan ere. Beraz, aurreikuspenak baikorrak ziren.\nBatzuetan, aldez aurretik itxura oso ona izan dezaketen emanaldiek bere arriskua izaten dute. Gauza desberdinak okertu daitezke eta esperotakoa ez bizitzea pasa daiteke. Horregatik, ez da komenigarria izaten gehiegi lasaitzea. Baina oraingoan ez zen horrelakorik gertatu.\nGasteizen izan genuen azken zitatik urte eskas pasatuta, oraingoan ere jendeak oso ondo erantzun zuen. Ateak zabaldu eta ordu erdi beranduago, ikusgarri zegoen aretoa. Guk, kamerino ondotik egoera ikusteko aukera genuen eta egia esan oso hunkigarria zen. Kontzertua ederra izan zen, aurreikuspen baikorrak guztiz betez. Giro oso beroa, behetik goraka doan horietakoa, guk asko atsegin dugun moduan, eta guk disfrutatzen dugunean, jendeak gaizki pasatzea arraroa izaten da. Badituzue horren adierazgarri diren bideoak ikusteko aukera\nLogroñoko Biribay aretoan estrainekoz eta azkenekoz, 2011an egon ginen. ‘Ametsak Pilatzen’ diska aurkezten, eta ‘Bizirik Gaude’ ere han aurkeztu nahi genuen. Erabaki zuzena izan zen eta benetan asmatu genuela esan dezakegu. Sarrera guztiak saldu ziren eta den dena bere bide onetik joan zen. Zoragarria!\nAste buru honek kuriositate bat kontatzeko aukera ematen digu. Euskal Herritik kanpo jotzen dugunean, orokorrean, publikoak nola maite dituen gure abestiak, nola bizitzen dituzten kontzertuak, nolako jarrera duten dena emanaz… Espezialak bihurtzen dituzte kontzertuak (egia esan, zaleek ez dute gure kontzertuak ikusteko aukera asko izaten eta agian horrek ere badu zeresana).\nEta hau aipatzeko, asteburu hau aproposa iruditu zaigu, Gasteizko kontzertua ere goraipatzekoa izan zelako. Asmoa ez baita kontzertuak eta herriak konparatzea, baizik eta gure bizipenak kontatzea.\nBarkatuko didazue, baina berandu izanda ere, heldu da kronika!\nGabonak ere gogorrak izan dira, Katarroak, jatorduak, opariak…\nAh! Orain dela gutxi Andoainen jo dugu («Sold Out» toma!) eta bihar Azpeitin, ikuskoeiau!\n‘No somos nada’ abestia Gasteizen\nGasteizko kontzertuaren bukaera


Irekia Eusko Jaurlaritza - Gobierno Vasco :: EHAA xedapena 201800093\nGaiak: UDALAK; LANKIDETZA-HITZARMENAK; ERAIKUNTZA-PROIEKTUAK; PUBLIZITATEA; ZARAUTZ; ZUZKIDURA-BIZILEKUAK; INGURUMEN, LURRALDE PLANGINTZA ETA ETXEBIZITZA SAILA\nXedapenaren zenbakia: 201700139\nHurrenkenaren zenbakia: 201800093\nArtikulu bakarra.– Euskal Herriko Agintaritzaren Aldizkarian argitaratzea Zarauzko Udalarekin sinatutako lankidetza-hitzarmena, Zarautz udalerriko OR Salberdin 10.2 sektorean zuzkidura-bizitokiak sustatzeko. Eranskinean dago testua.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN ABENDUAREN 29KO 139/2017 EBAZPENARENA\nZarautzen, 2017ko abenduaren 21ean.\nEta bestetik, Xabier Txurruka Fernandez jauna, Zarauzko alkate-udalburua.\nLehenengoa.– Eusko Jaurlaritzako Ingurumen, Lurralde Plangintza eta Etxebizitzako sailburu gisa eta Euskal Autonomia Erkidegoko Administrazio Orokorraren ordezkari-lanetan, Gobernu Kontseiluak 2017ko abenduaren 19an egindako bilkuran hartutako erabakiaren bidez egintza honetarako baimendua.\nEta bigarrena, Zarauzko alkate-udalburu gisa, Udalaren ordezkari-lanetan, Udalbatzak 2017ko uztailaren 27an izandako bilkuran hartutako erabakiaren indarrez egintza honetarako baimendua.\nEskumen horiek baliatuz, 2008ko irailaren 24an, orduko Etxebizitza eta Gizarte Gaietako Sailak eta Zarauzko Udalak lankidetza-hitzarmen bat sinatu zuten, udalerri horretan etxebizitza babestuen sustapen bat egin ahal izateko 12.3 Kortazar Eremua eta 10.2. Salberdin Eremua izeneko guneetan.\nLankidetza-hitzarmen horren zazpigarren klausularen arabera, Zarauzko Udalak eta Etxebizitza eta Gizarte Gaietako Sailak, 10.2 OR Salberdin Eremuarekin lotuta eta haren garrantzi estrategikoa aintzat hartuz, konpromisoa hartu zuten lankidetza-hitzarmen hau garatuko duen Kooperazio Hitzarmenaren negoziazioari buruzko elkarrizketak edukitzeko. Hitzarmen horretan hainbat gai zehaztu ziren; beste batzuen artean, egingo diren sustapenak eta udal-eraikinek eskualdatuz gero izango dituzten titulua eta prezioa, baita ordaintzeko modua ere, edo Etxebizitza eta Gizarte Gaietako Sailaren beste parte-hartze bat eta administrazio bakoitzak bere jarduerak egiteko ezarriko dituen epeak.\nBestalde, lankidetza-hitzarmenaren zortzigarren klausularen arabera, tokiko agintaritzak konpromisoa hartu zuen ahal zen neurrian arloaren hirigintza-kudeaketaren ondoriozko udalaren lurzatia (ekipamendurakoa) eskuratzeko prozesua azkartu zedin, bertan aldi baterako alokairuan zuzkidura-bizitokien sustapen bat gauzatzeko.\nLurzati horrekin lotuta, Eusko Jaurlaritzako orduko Etxebizitza eta Gizarte Gaietako Sailak lurzati hori aztertzeko konpromisoa hartu zuen, baita bizitoki horiek diseinatzeko, eraikitzeko eta kudeatzeko proposamena egitekoa ere.\nAzkenik, adierazi denez, bi Administrazioek bizitoki horiek egin zitezkeela eta bizitokiok egitea komenigarria zela irizten bazioten, Zarauzko Udalak konpromisoa hartuko zuen aipatutako lurzatia emateko, horretarako egingo den doako lagapen-akordioaren bitartez, eta orduko Etxebizitza eta Gizarte Gaietako Sailak akordio hori betearazteko konpromisoa hartuko zuen, Gobernu Kontseiluak onarpena izapidetu ondoren.\nBigarrena.– Etxebizitzaren ekainaren 18ko 3/2015 Legearen 2. artikuluan adierazten dira Euskadido etxebizitza-politikaren printzipio gidariak, besteak beste, honako hauek:\nHori bermatu ahal izateko, lurzoruaren kontrol publiko arduratsu eta eraginkorra lortu behar da, eta kontrol hori lurzoru publikoa eskuratu eta kudeatzeko ekintza irmoarekin osatu beharko da. Horregatik, botere publikoek –kasu honetan, Eusko Jaurlaritzako Ingurumen, Lurralde Plangintza eta Etxebizitzako Sailak eta Zarauzko Udalak– elkarrekin esku hartu behar dute –are gehiago, horretara behartuta daude–, babes ofizialeko beharrezko etxebizitzak egitea ahalbidetzen duten baldintzak sortzearren eta beharrezkoa den lurzoru-ondare publikoa osatzearren, betiere espekulazioa eragozteari begira.\nEra berean, bi erakunde publiko horiek aurreko idatzi-zatian adierazitako alderdietan batera eta koordinatuta egin beharreko jarduna baieztatzeko eta berresteko, Autonomia Erkidegoak alde batetik, eta Toki Erakundeek bestetik, elkarren arteko harremanetan beren zereginak eraginkortasunez betetzeko behar duten lankidetza eta laguntza aktiboa eskaini beharko diote elkarri, nork bere esparruan.\nHirugarrena.– Zarauzko Udalak, 2008ko otsailaren 13an, Hiri Antolamenduko Plan Orokorra onartu zuen. Bertan, Salberdin eremua finkatu gabeko hiri-lurzorua eta jarduera integratuko gunea zela adierazi zen. Halaber, haren antolamendu xehatua Hiri Antolamenduko Plan Berezi batean ezarri behar zela gaineratu zen.\nHala, Zarauzko Hiri Antolamenduko Plan Orokorrak Salberdin eta Hegoalde industrialde handiak birmoldatu nahi ditu, zeinak Zarauzko hirigune geografikoan dauden, eta hiriko egoitza-sarea osatu nahi du, hiriaren egitura-jarraitasuna hobetu dadin.\nPlan Orokorrak Salberdin eremurako honako hirigintzako irizpide eta helburu hauek proposatzen ditu:\n– Eremuaren kalifikazioa aldatzea, eta, hala, dentsitate altuko etxebizitza kolektiboaren tipologiako egoitza-kalifikazio globala ematea.\n– Trenbidearen trazadura lurperatzea, eremutik pasatzen den tokian.\n– Lursailak eskuratzea, hiri-parke handi eta esanguratsu bat eta gizarte- eta kultura-ekipamendu handi bat sortzeko (arte eszenikoen zentroa).\n– Udalerrian dagoen eskari handiari erantzuna emateko babes ofizialeko araubideren batean dagoen etxebizitza-kopuru nabarmena eraikitzea, egikaritza-unitatearen bideragarritasun ekonomikoa eta eremuan dauden jarduera ekonomikoen eskualdaketa bermatuta.\n– Igerain ubidetik datorren uraren ibilgua eta ertzak lehengoratzea.\n2011ko apirilaren 27an, Zarauzko Udalak behin betiko onartu zuen 10-2 OR Salberdin Eremuko Hiri Antolamenduko Plan Berezia.\nPlan Berezian ezarritakoari jarraikiz, Udalari laga zaizkio honako lurzati hauek: AD lurzatia, SG1 lurzatia, SG2 lurzatia, SG3 lurzatia, SL1 lurzatia, SL2 lurzatia, SL3 lurzatia, SL4 lurzatia, SL5 lurzatia, errodadura eta aparkalekuen bideak, oinezko-guneak eta bidegorria.\nAD lurzatiak guztira 1.500 m\nAD eta R7 lurzatiek soto komuna dute, eta, horren harira, agiriaren arabera, beharrezkoa da soto hori batera egitea. Hau da, urbanizazioa egiten den unean, sortzen den plazaren urbanizazioa ere gauzatu beharko da.\nLaugarrena.–. Lurzoruari eta hirigintzari buruzko ekainaren 30eko 2/2006 Legearen 17. eta 81. artikuluek adierazten dutenez, plangintzak komunitate-ekipamendu gisa sailkatu ahal izango ditu lurrak, bereziki bizitegi-erabilera duten eremuetan zuzkidura-bizitokiak ezartzeko, aldi baterako alojamenduak eta premia larria duten kolektiboentzako alojamendu sozialak barne.\nEtxebizitzaren ekainaren 18ko 3/2015 Legearen 24.1 artikuluek adierazten duenez, udal-plangintzan zuzkidura-bizitokitarako hornidura publiko modura kalifikaturik dauden lursailak bi eratara lor daitezke, halakoak ezartzeko ardura duen administrazioaren alde: jarduketa integratuetan sartuta edo haiei atxikita baldin badaude, derrigor eta doan lagaz; edo, jarduketa integratuetan sartu gabe eta haiei atxiki gabe badaude, nahitaez desjabetuz. Lege honetan eta lege hau garatzeko arauetan jasotako baldintzak betetzen badituzte, lursail horien gainean jasotzen diren eraikinak zuzkidura-bizitokitzat joko dira.\n2017ko martxoaren 10ean, 2008ko irailaren 24an sinatutako lankidetza-hitzarmenean aurreikusitako Jarraipen Batzordean, Zarauzko Udalak honako hau jakinarazi zuen, Salberdin Eremuaren kudeaketarekin lotuta: birpartzelazio- eta urbanizazio-proiektuak izapidetze-fasean daude, eta, lehenengoaren arabera, AD lurzatia (zuzkidura-bizitokiak) Udalari esleituko zaio, besteak beste.\nIngurumen, Lurralde Plangintza eta Etxebizitza Saila prest dago AD lurzatian zuzkidura-bizitokiak eraikitzeko, Euskal Autonomia Erkidegoko Administrazio Orokorrari doan laga ondoren, eta kontuan hartuta organo horrek etxebizitzaren arloko bere eskumenez baliatuz zuzkidura-bizitokiak eraikitzeko lurzorua behar duela etxebizitzak behar direla egiaztatu duten udalerrietan –tartean Zarautz– errenta-gaitasun urria izateagatik etxebizitzen merkatu librean aritu ezin diren familia horientzat.\nHorren harira, batetik, Zarauzko Udalak sailari lagako dio zuzkidura-bizitokien sustapena egiteko lurzatia, eta, bestetik, Eusko Jaurlaritzako Ingurumen, Lurralde Plangintza eta Etxebizitza Sailak zuzkidura-bizitoki horiek eraikitzeko betebeharra hartuko du.\nBosgarrena.– Etxebizitzaren ekainaren 18ko 3/2015 Legeak lurzoru-ondare publikoa arautzen du, eta, horren arabera, gainerako ondaretik banandua eta independentea izango den ondareak osatuko du lurzoru-ondare publikoa, eta etxebizitza-gaietan eskumena duen Eusko Jaurlaritzako sailak kudeatuko du, helburu hauek betetzearren, besteak beste:\nHelburu horiek betetzeko, Zarauzko Udalak doan lagako dio Euskal Autonomia Erkidegoko Administrazio Orokorrari Zarauzko 10.2 OR Salberdin Eremuko AD lurzatia.\nEtxebizitzen gaineko indarreko araudiak ez duenez aurreikusten aipatu Lurzoru Ondare Publikoa osatzen duten ondasunak doan eskuratzeko kasu edo prozedurarik, Euskadiko Ondareari buruzko Legearen testu bategina onartzeko den azaroaren 6ko 2/2007 Legegintza Dekretuak horretarako xedatutakoa beteko da.\nHalaber, gogoratu behar da Presazko neurriei buruzko ekainaren 3ko 105/2008 Dekretuak arautzen duela etxebizitzaren arloan eskumena duen Autonomia Erkidegoko administrazioaren Sailak zuzkidura-bizitokak sustatzea:\nEtxebizitzaren arloan eskumena duen Autonomia Erkidegoko Administrazioaren Sailak zuzkidurazko bizitokiak sustatzeko, helburu horretarako lurzatiak eman beharko ditu dagokion Udalak. Zuzkidurazko bizitokietarako lurzatien ematea birpartzelazioari buruzko erabakiaren bitartez formalizatu beharko da (etxebizitzaren arloan eskumena duen Sailak onartu ondoren), edota bidezko hitzarmena izenpetzearen eta ondoren Udalak lagapenari buruzko erabakia eta Eusko Jaurlaritzak onarpenari buruzko erabakia hartzearen bidez, hori guztia araudi aplikagarrian xedatutakoari jarraikiz.\nLehenengoa.– Lankidetza Hitzarmen honen helburua da Zarauzko udal-mugartean zuzkidura-bizitokien sustapena ahalbidetzea, 10-2 OR Salberdin eremuan.\nBigarrena.– Zarauzko Udalak eta Ingurumen, Lurralde Plangintza eta Etxebizitza Sailak adostu dutenez, 10.2 OR Salberdin eremuko AD lur-zatia Eusko Jaurlaritzako Ingurumen, Lurralde Plangintza eta Etxebizitza Sailak zuzkidura-bizitokien sustapenerako erabiltzea.\nZarauzko Udalak honako hau egiteko konpromisoa hartu du: lursail horren duen jabegotasuna ematea, horretarako egingo den doako lagapen-akordioaren bitartez.\nEusko Jaurlaritzako Ingurumen, Lurralde Plangintza eta Etxebizitza Sailak konpromisoa hartu du Jaurlaritzaren Kontseiluaren bidezko onarpena izapidetzea.\nEuskal Autonomia Erkidegoko Administrazio Orokorrak lurzatiaren titulartasuna onartuko du, soilik baldin eta ingurumen-organoak lurzoruaren kutsadura zuzendu eta prebenitzearen gaineko bere eskumenen esparruan igorritako ebazpena badago, Etxebizitzaren ekainaren 18ko 3/2015 Legeak zuzkidura-bizitokiei egozten dien etxebizitzaren egoitza-erabilera ezartzea ahalbidetzen duena.\nKlausula honetan aurreikusitako ondare-eragiketa notario-eskrituran formalizatuko da, adierazitako doako lagapena onartzen duen Jaurlaritzaren Kontseiluaren erabakiaren egunetik zenbatzen hasi eta sei hilabeteko epearen barruan.\nIngurumen, Lurralde Plangintza eta Etxebizitza Sailak lurzatiaren titulartasuna eskuratu ondoren, azken horrek zuzkidura-bizitokiak egingo ditu bertan.\nHirugarrena.– Eusko Jaurlaritzako Ingurumen, Lurralde Plangintza eta Etxebizitza Sailak konpromisoa hartu du, dagozkion aurrekontuko diru-izendapenak gauzatu ondoren, aipaturiko zuzkidura-bizitokien urbanizazio osagarria egiteko eta sustatzeko obra guztiak kontratatzeko ahalik eta azkarren. Konpromiso horrek barnean hartzen du dagokion proiektu teknikoak hark idaztea.\nEraikuntzaren diseinuak eta osaerak bermatu egin beharko dute inguruko eraikinekin osatzen den unitatea, batez ere R7 lurzatian eraikiko den eraikinarekin lotuta. Ondore horietarako, Udalarekin adostu beharko dira hainbat gai: fatxadaren diseinua, estalki-sistemak, erlaitza, forjaketen posizioa, zuloen erritmoak, materialak, eta abar.\nEusko Jaurlaritzako Ingurumen, Lurralde Plangintza eta Etxebizitza Sailak zin egiten du zuzkidura-bizitokiekin lotutako eraikuntza- eta urbanizazio-lanak 4 urteko epean amaituko dituela, doako lagapena eskritura publikoan formalizatzen denetik aurrera. Hala ere, dagozkion arrazoiak medio, hitzarmenaren sinatzaileek aho batez adostu ahalko dute hura luzatzea, beti ere Hitzarmenaren indarraldia gainditu gabe.\nEusko Jaurlaritzako Ingurumen, Lurralde Plangintza eta Etxebizitza Sailak bere gain hartu dituen konpromiso guztiak, Lankidetza Hitzarmen honetan, aldez aurretik bidezko aurrekontu-izendapenak egin izanaren eta egonkortasuna eta finantza-iraunkortasunari buruzko printzipioak betetzeko Euskal Autonomia Erkidegoak dituen erabilgarrien baldintzapean egongo dira.\nLaugarrena.– Eusko Jaurlaritzako Ingurumen, Lurralde Plangintza eta Etxebizitza Sailak ordaindu beharko ditu Zarauzko 10-2 OR Salberdin Eremuko AD lurzatia doan lagatzearen ziozko eskuraketari lotutako ondare-eragiketa Jabetza Erregistroan inskribatzearen eta eskriturak egitearen ondoriozko gastuak, hiri-lurren balio-gehikuntzaren gaineko zerga salbu.\nHalaber, hitzarmen honen hirugarren klausulan aipatzen diren proiektu teknikoak idaztearen ondoriozko gastuak Eusko Jaurlaritzako Ingurumen, Lurralde Plangintza eta Etxebizitza Sailak ordainduko ditu.\nBosgarrena.– Eusko Jaurlaritzako Ingurumen, Lurralde Plangintza eta Etxebizitza Sailak konpromisoa hartu du zuzkidura-bizitokien sustapenean interesa duen udalerri bakarra Zarautz dela deklaratzeko. Udalerri horretako herritarrak izango dira lehentasunezko hartzaileak.\nHala ere Zarauzko Udalak Programa horretan barne hartutako etxebizitza zehatzen hautaketa-prozedura horretatik salbu egotea proposa dezake, eta Eusko Jaurlaritzako Ingurumen, Lurralde Plangintza eta Etxebizitza Sailak konpromisoa hartzen du horien esleipen berezitua egiteko, baldin eta udal jarduera urbanistikoen eraginpean dauden pertsonen faboretan egiten bada.\nEsleitu ez dela-eta, bizitokiren bat soberan geratzen bada, Ingurumen, Lurralde Plangintza eta Etxebizitza Sailak zehaztuko du zer udalerri eta/edo pertsona dauden horretan interesatuta, hartarako emandako Aginduaren bidez.\nSeigarrena.– Zarauzko Udalak 2017. urterako onartutako eraikuntza, instalazio eta obren gaineko zerga arautzen duen zerga-ordenantzak ez du karga-tasa ezberdinik aurreikusten hitzarmen honekin sustatzen diren jarduera-motetarako, eta, halaber, ez du inolako onura espezifikorik aurreikusten halako kasuetarako.\nHala ere, eraikuntza, instalazio eta obren gaineko zerga arautzen duen zerga-ordenantzako eranskineko IV. zenbakian zerga-kuotetan aplikatu beharreko hobariak aurreikusten dira, eta, horren arabera, zerga-egitate bakoitzeko hobari bakarra aplikatuko da; zehazki, subjektu pasiboari onura gehien eragiten diona. Hitzarmen honetan aurreikusitako jardueran aplikatu litezkeen hobariak honako hauek dira:\n– % 95era bitarteko hobaria interes berezikotzat edo udal-onuratzat hartutako eraikuntza, instalazio edo obretarako, halakotzat hartzea justifikatzeko moduko gizarte-zirkunstantziarik izanez gero.\n– % 50era bitarteko hobaria araubide orokorreko babes ofizialeko etxebizitzetarako eta % 35era bitarteko hobaria araubide tasatuko etxebizitzetarako, baldin eta egoitza-eraikuntza guztia babes publikoko etxebizitzetarako bada eta eraikitako garajeak etxebizitzei erantsita badaude.\n– % 90era bitarteko hobaria, baldin eta eraikuntzan eguzki-energiaren aprobetxamendu termiko edo elektrikorako sistemak sartzen badira, indarreko araudi teknikoaren arabera nahitaez ezarri beharreko kasuetan salbu. Hobari hori aplikatzeko, beroa ekoizteko instalazioetan administrazio eskudunaren homologazio egokia duten biltzaileak egon beharko dira.\nZarauzko Udalak dagokion karga-tasari udal ordenantzan ezarritako % 95eko hobaria aplikatuko zaio. Hobari hori aplikatzen da, zehazki, interes berezikotzat edo udal-onuratzat hartutako eraikuntza, instalazio edo obretarako, halakotzat hartzea justifikatzeko moduko gizarte-zirkunstantziarik izanez gero.\nZazpigarrena.– Zarauzko Udalak ez dio Eusko Jaurlaritzako Ingurumen, Lurralde Plangintza eta Etxebizitza Sailari, administrazio publikoa den aldetik, inolako finantza-bermerik jartzeko eskatuko, aplikatu beharreko araudian eska daitezkeen fidantza edo bermeak osatzeko, batez ere obrak egitean ukitu daitezkeen udal-agintaritzaren titulartasuneko ondasun higiezin edo higigarriak ordezkatzearekin edo hondakinak kudeatzearekin lotuta.\nIngurumen, Lurralde Plangintza eta Etxebizitza Sailak, nola ez, zin egiten du hondakinak horien kudeaketa arautzen duten printzipioen arabera kudeatuko dituela, hau da, horiek baloratzeari emango diola lehentasuna (ezabatzeari bainoago), eta neurri egokiak hartuko dituela obraren ondorioz sor daitekeen eragina murrizteko, eta, edonola ere, obraren ondorioak jasan ditzaketen udal-titulartasuneko ondasunak beren hasierako egoeran utziko dituela bermatzeko.\nZortzigarrena.– Bi Herri Administrazioek beharrezkotzat hartzen dute Hitzarmenaren Jarraipen Batzordea eratzea. Batzorde hori erakunde bakoitzeko bi ordezkarik osatuko dute, eta bere eginkizunak honako hauek izango dira: ezarritako aurreikuspenak eta konpromisoak gauzaraztea, horiek zorrotz betetzeko neurriak proposatzea, zuzkidura-bizitoki hauen sustapena egitean sor daitezkeen gatazkak eta/edo interferentziak konpontzea, eta, oro har, etorkizunean sor daitezkeen gorabehera guztiei erantzutea.\nKontuan hartuta 2008ko irailaren 24an sinatutako lankidetza-hitzarmenaren babespean eratutako Jarraipen Batzorde bat egon badagoela, alderdiek zera erabaki dute: batzordea hori arduratuko dela hitzarmen berri honen jarraipen-lana egiteaz.\nBederatzigarrena.– Hitzarmen honek izaera administratiboa dauka, eta, beraz, berau interpretatu, aplikatu eta betearaztearekin edo beronen ondorioekin lotuta sor daitezkeen alderdi guztiak ezagutzea administrazioarekiko auzien jurisdikzioari dagokio, aurreko klausulan aurreikusitako bidea amaitu denean.\nSektore Publikoko Kontratuen Legearen testu bateginak (azaroaren 14ko 3/2011 Legegintzako Errege Dekretu bidez onartutakoak) 4. artikuluan ezarritakoaren arabera, hitzarmen honek ez du lege hori bete behar. Hala ere, lege horren printzipioak aplikatu ahalko dira egon daitezkeen zalantzak edo atzeman daitezkeen hutsuneak ebazteko.\nHamargarrena.– Lankidetza-hitzarmen honen indarraldia lau urtekoa izango da, hura sinatzen denetik aurrera. Aurreko atalean aipatutako epea amaitu aurretiko edozein unetan, hitzarmenaren sinatzaileek aho batez adostu ahalko dute hura luzatzea, beste lau urteko aldi baterako gehienez, edo hura azkentzea.\nHamaikagarrena.– Agiri honetan jasotako betebeharrak ez betetzea hitzarmena deuseztatzeko arrazoia izango da, eta aldeak lehengo egoera juridikora itzuliko dira. Era berean, bai beste aldeari bai uste oneko besteri eragin ahal izan zaizkien kalte eta galerak ordaindu beharko ditu aipatutako deuseztapena eragiten duenak.\nHala eta guztiz ere, Eusko Jaurlaritzako Ingurumen, Lurralde Plangintza eta Etxebizitza Sailak hitzarmen honetan aurreikusitako sustapenean atzera egin ahalko du, aurreko paragrafoan aurreikusitako kalte-ordaina ordaindu behar izanik gabe, baldin eta, sortzen diren arrazoien ondorioz (adibidez, hirugarren pertsonek eskuraketaren xede diren ondasunak okupatzearen ondorioz), hori gauzatzea bideraezina bada.\nEraikina ez bada lau urteko epean eraikitzen edo eraiki arren ez bazaio zuzkidura-bizitokiaren erabilerari eusten hurrengo 30 urteetan, Udalak lagapena bertan behera utzi ahalko du, eta, ondorioz, dagozkion izapideak egin ondoren, lurzatia eta, hala badagokio, eraikuntza Udalari itzultzea erabakiko da.


Lifebuoy Project Blog - #4 orrialdea\nAtlético de Madrid-etik mezu bat bidaltzen digute KRR egunean\nSorosleen proiektua\tBloga\t Urriaren 16 2019\nEspainian urtean 30.000 bihotzekoa baino gehiago izaten dira. Estatu Batuetan, desfibriladoreen ezarpen masiboarekin kardioprotekzioan dagoen herrialde aurreratuenetako bat, bihotz-geldialdiaren ondoren biziraupen-tasa 50% izatera iristen da eta Espainian% 4 da.\nZoll AED Plus Trainer 2 simulatzailea, prestakuntza desfibriladorea\nSalvaVidas proiektua\tBloga\t Abuztuan 01 2019\nZoll AED Plus Trainer 2 simulagailu desfibriladoreak BLS maniobretan trebatzeko egoera larrietan. Erresuma Batua zuzen egiten ikasteko modurik onena praktikatzea, akatsak egitea eta zuzentzea dela ulertzen dugu, beraz, Oinarrizko Bizitza Laguntzan (BLS) eta desfibriladoreen kudeaketan (AED) ditugun trebakuntza ikastaroek karga praktiko handia dute, RCP egiteko maniobren prestakuntza. zuzen.\nSalvaVidas proiektua\tBloga\t Julio 31 2019\nFamiliarekin hondartzan egun zoragarria hasi aurretik, arreta berezia eskaini behar diegu agintariek edo sorosleek hondartzaren egoerari buruz ematen duten informazioari, eta horrek medusa bere uretan duela ohartarazi dezake.\nDesfibriladoreek polizia-ibilgailuetan Polizia babestuta\nSalvaVidas proiektua\tBloga\t Julio 19 2019\n# Kardioprotektatutako udalerriak, # kardioprotektatutako hiria, gero eta udal gehiago sentikortuta daude bat-bateko heriotzaren aurkako borrokan, eta askok kardioprotekzio proiektuak dituzte, DEA desfibriladoreak eskaintzen dituzte udal instalazioetan eta udal langileak berpizteko maniobrei eta kanpoko desfibriladore baten kudeaketa.\nSalvaVidas proiektua\tBloga\t Julio 16 2019\nSalvaVidas proiektua\tBloga\t Julio 10 2019\nDesfibriladoreen osagarriak Kardioprotekzioko materiala eta gailuak\nSalvaVidas proiektua\tBloga\t 29 2019 Maiatzaren\nKanpoko desfibriladore automatizatuak (AED) gailu elektromedikalak dira, maiz osasun / ospitale ingurunetik kanpoko leku edo espazioetan aurkitzen direnak.\nSalvaVidas proiektua\tBloga\t 08 2019 Maiatzaren\nSalvaVidas proiektua\tBloga\t 26ko apirilaren 2019\n4 orriaren 9


0-3 Plataforma: «Borondate politiko gutxi dago eta astelehenean greba mugagabea hasiko da» | Euskal Herria | Naiz\n2022 API. 28 - 16:45h\n0-3 Plataforma: «Borondate politiko gutxi dago eta astelehenean greba mugagabea hasiko da»\n0-3 Plataforma Iruñeko Parlamentuaren atarian bildu da gaur arratsaldean, bertan eztabaidatuko den mozioaren harira, zeinetan hezkuntza ziklo hau «duintzea» eskatzen zaion nafar Gobernuari. Astelehenean greba abiatuko dute haur eskoletako langileek.\n0-3 Plataformako kideak, nafar Parlamentuaren atarian. (Iñigo URIZ | FOKU)\nNafarroako Parlamentuak 0-3 Plataformaren aldarrikapenak babestu eta 0-3 zikloa «hezkuntza ziklo gisa duintzearen» aldeko apustua egiten duen mozioa eztabaidatuko du, EH Bilduk, Geroa Baik eta I-Ek aurkeztuta.\nAstelehenean abiatuko dute graba mugagabea Nafarroako haur eskoletan eta gaur arratsaldean Parlamentuaren aurrean elkartu dira plataformako kideak. Bertan, haien aldarrikapenak ekarri dituzte gogora. «Alde batetik, udalentzako finantzaketa nahikoa, 0-3 urteko zikloari eusteko, doakotasuna eta hau lantzeko mahaiaren sorreran gu eragile aktiboa izatea, parte hartzeko eta gure aldarrikapenak planteatzeko».\nGaur alderdi politikoen jarrera agerian geratuko dela iritzi dute. «Ikusiko dugu ea egia den Legebiltzarrean ordezkaritza duten alderdi politiko batzuek haiekin izan ditugun bileretan esan digutena». Bitartean «itxarotea» eta «ondorioak ateratzea» dagokiela uste du Gardek.\nHori bai, mozioaren garrantzia nabarmendu nahi izan du. «Aurrera aterako balitz, mugarri bat jarriko luke, Nafarroako Gobernuari eskatzen baitio sor dezala eragile aktibo gisa nahi ez gaituzten mahai hori». Hala ere, mahai horren nondik norakoak ez dakizkitela azpimarratu du. «Ez dakigu erakunde hori zenbatean behin bilduko den, zer helburu dituen, zer lan-plan eta zer epe dituen. Ez da nahikoa greba bertan behera uzteko».\nAtzo Hezkuntza Departamentuarekin, Lurralde Kohesiorako Departamentuarekin eta Nafarroako Herri eta Kontzejuen Federazioarekin bildu ziren. «Presaka eta azken unean gonbidatu gintuzten», kritikatu du. «Ikusi dugu borondate politiko gutxi dagoela arazo horri irtenbidea emateko».\n«Zalantzak izan genituen atzoko bilerara joateko, nola gonbidatu gintuzten ikusita. Baina plataformatik beti defendatu dugu 0-3 zikloa landu egin behar dela, hitz egitera eseri, eta erabaki genuen ez ginela geu izango mahai horri boikota egingo geniokeenak. Gure aldarrikapenak entzun zituzten, baina argi dago ez dutela zezena adarretatik hartzeko asmorik. Atzo, Hezkuntzako sailburuak udaletako teilatura bota zuen berriro pilota, eta arazo guztien erantzukizuna udalei egotzi zien», gehitu du Gardek.\nHori dela-eta, argi dute: grebak aurrera jarraitzen du. Eta astelehenean, Sarrigurengo haur eskolara gerturatuko dira, babesa ematera. «Bertan gertatzen ari dena basakeria bat da. Ezer gertatzen ez bada zorionez izango da, astelehenean haurrek edozer gertatzeko arriskua baitute». Izan ere, %50eko zerbitzu minimoak ezarri dituzte bertan. Gardek jakinarazi duenez, hainbat gurasok, haiekin bat eginez, baieztatu diete ez dituztela seme-alabak haur eskolara eramango.\n¿Y qué pasará ahora con el embrollo del PAI?


Euskadi, munduko 10 gizarte garatuenen artean - Debagoiena - Goiena.eus\nEuskadi, munduko 10 gizarte garatuenen artean\nLeire Kortabarria 2016-07-22 08:00\nGGIren inguruko grafikoa, Eustatek egina.\nGiza Garapenaren Indizearen arabera, munduko gizarte garatuenen artean dago Euskadikoa. Eustatek eman du horren berri.\nNazio Batuen Garapenerako Programaren (NBGP) metodologia erabili da kalkulua egiteko, 2010-2014 aldian. EAE 8. postuan legoke. 2010ean 10. postuan zegoen, eta azken baremazioan Erresuma Batua eta Zeelanda Berria aurreratu ditu.\nNBGPren azken txostenean, 2014ko datuekin, 188 estatu sailkatzen dira, bizi baldintzen arabera. 0tik 1erako eskalan ezartzen da GGI; hartzen dira kontuan bizi-itxaropena jaiotzean, haurren eskola-urteak, espero direnak; 25 urte edo gehiagokoen eskola-urteak batez beste eta per capita errenta gordin nazionala.\n2014an EAEk 0,915eko GGI zuen, 8. postuan; bere aurretik, Norvegia, Australia, Suitza, Danimarka, Herbehereak, Alemania eta Irlanda, eta 8. postuan ere, AEBak. Espainia 26. dago, 0,876; azkena Niger da, 0,348.\nOsasunean eta hezkuntzan, hobeto\n2010-2014 aldian hobera egin du Euskadik osasun eta hezkuntzan; bizi-itxaropena 82,6tik 83,4ra luzatu da, bakarrik Hong-Kong (84,0) eta Japonia (83,5) daude aurretik.\nEspero izandako eskola-urteak 18,1etik 18,8ra luzatu dira, aurretik daude bakarrik Australia (20,2), Zeelanda Berria (19,2) eta Islandia (19,0).\nBatez besteko eskola urteetan 10,2 urtetik 10,8ra pasatu da Euskadi aipatutako aldian; besteren artean, aurretik Alemania eta Erresuma Batua (13,1 batez beste).\nPer capita errenta nazional gordina gutxitu egin da (42.100 dolar azken urtean, erosteko ahalmenaren parekotasunean); GGIn liderra denak, Norvegiak, 65.000 dolarretakoa du.


Rosa Diez Urrestarazuk ETB utziko du • ZUZEU\nRosa Diez Urrestarazuk ETB utziko du\nRosa Diez Urrestarazu, Albero Suriok lehenik Euskadi Irratiko zuzendari, eta gero ETB1 eko eduki arduradun izendatuak, utzi egingo du EITB Blanca Urgell kultura sailburuaren komunikazioa arduradun izateko.\nRosa Diez “etxeko langilea” da aspalditik eta atzoko zuzendaritza bileraren ostean zabaldu zen albistea. Antza, bere lanpostuan jarraituko du Diezek maiatza amaitu artean, baina ekainaren hastapenetik Blanca Urgellen komunikazioak gidatuko ditu.\nETBn galdera nagusi bat dago orain, teorian ETB1en emaitza txarrei aurre egiteko jarri baitzuten Diez bertan: nor arduratuko da ETB1eko programazioaren edukiez?\nEzer egin ezean badirudi Julian Pavónen ardurapekoa izango dela hori.\nGogora dezagun Pavón jaunak ez dakiela euskaraz.\nBlanca Urgell, etb, rosa diez urrestarazu\n2 pentsamendu “Rosa Diez Urrestarazuk ETB utziko du”-ri buruz\nsapi 2011-05-24 11:36\nBueno, inork ez ikustea helburu duen telebista kate bat zuzentzeko ez da hizkuntza jakin behar. Helburu bera lukeen Koreako telebista bat zuzentzeko gaiatsuna dut nik neuk. Hori bai, ETBko fenomeno hauek egiten duten bezain ongi ez nuke egingo…\nA bai?1 2011-05-24 14:05\nAberastu da eta badadoa. Zer egin du Euskadi Irratiagatik? zer egin du ETB1egatik? joan dadila, bai, baina Joseba Arrutik eta jarraitu diezaiotela


I am mota, errukitsua espontaneoa eta earthy emakume mota nork du bere bizitza nahiko askoz elkarrekin eta asko ditu, partekatu gizon eskubidea. Maite dut barre eta ikusi ohi dibertigarria bizitzaren alde eta. Naiz erromantiko bat betiko. Gustatzen zait musika, dantza, film onak gabe popcorns eta bereziki gustatzen zait irakurtzeko eta bidaia oso. Naiz positiboa, alaia eta bizitza osoa. I adore dantza, irakurri, filmak ikusi kafea edaten (beltza), barre ona izatea eta nire lagunak joan kontzertuak. Benetan atsegin dut camping eta senderismo baina ez dut Filipina, suediako herritarrak, menderatuko ingelesez eta suediako plus batzuk gaztelaniaz, unibertsitateko lizentziatua, ondo bidaiatu, errotuta Filipinetan, baina, batez ere, bizi da Mexikon. gustuko sukaldaritza, lorategia. Naiz sinple bat emakume, uste dut smart naiz, gozatu dut emanez hobeto dit nire bikotearekin. Uste dut maite, nahiz eta, batzuetan, nire bihotza izan zen hurtled, naiz sukaldari ona, Maitasuna Filmak (batez ere atzerriko) ona jatetxea. Lagunak, polit bat biltzen. Gustatzen zait zaldiz.\nAbentura handiena hartu ahal izango dut, da bizitza bizi nahi nire ametsak. Maitasuna, sinple eta uncomplicated bizitza. Lagunarteko maite jende berria ezagutu. Gozatu aire zabaleko jarduerak, bidaiatzen, musika. Zintzotasuna oso garrantzitsua da. Naiz positibo bat emakume. Maite aire librean, bidaiatzen, sukaldaritza, zerbait berria ikasteko egunero, gozatu lanean proiektu txikiak, lortzean nire esku zikin, ona bilatzen eta bizitza gozatzen dutenak denean. Naiz oso atsegina eta nahi nuke jakin bat lovey pertsona partekatzeko nire bizitza eta ideia ez dut zaintzeko adina, lanbidea, edo dirua, nahiz eta itxura fisikoa. Komunikazio, adeitsua, zintzoa, sentikorra, espirituala.\nMusika ezinbestekoa, barrez, dantza, laguntzen. Zaindu ingurumena, animaliak, bat eginez, mundu hobea. Familia eta lagunak garrantzitsua. Le. Naiz zintzoa, hardworking, maitekorra, alaia extrovert, I begiratu bat Seia eta harreman egonkor, dut nahi ibilaldi bat joan, izan nahi dut mota eta unselfish. Nahi dut begiratu ona bizitzaren alde maitasuna, umore ona. I’ m a erretiratu abokatu lan egin zuen denbora luze Mexikoko gobernuak enpresa eta enplegu-arloan lan egin ondoren taldea. Naiz Mexikar bat, neska, hogeita bat urte. Maite dut denbora pasatzeko nire maitea direnak eta jende berria ezagutu. Maite dut irakurri eta musika entzuteko. Gozatu dut ikasteko, ez bakarrik eskola-gaiak, benetan atsegin dut ikasteko. Askok guneak aldarrikatzen dohainik izango da, baina hit duzu sorpresa batekin gastuak ondoren batu. Konektatzen Singles da ehun free Mexiko datazio zerbitzu, ezaugarri guztiak doan, eta ez da sorpresa. Horrek esan nahi du ahal izango duzu bidali eta jaso mezuak, Txat, Berehalako Mezua, Blog, eta Post gure basa baina lagunarteko nazioarteko eta Mexikon, topaketak, Foroak gabe kostuak inoiz. Kreditu-txartela ez da beharrezko. Ez kostuak, Ez kredituak, Ez kupoiak, Ez txantxetan. Bete New Mexico bakar lagunak, gaur egun. Have saiatu duzu tradizional guztiak aurkitzeko modu norbait berezia Mexikon. Nekatuta daude, Mexiko bar club eszena, etxera datozen bat hutsik dago etxea, bakarti mahai-for-ko erromantiko horiek Mexiko jatetxeak, negargarria itsu datak ezarri zure matchmaking lagunak, Mexiko tokiko singles taldeak, singles ekitaldiak eta bilerak ez du emaitzarik\n← Buruzko bideo Mexiko - oporrak eta turistak ikustea online


Estandak proiektu bat lortu du zementuaren sektorean - Fundiciones Estanda\nGiltza eskura motako lehen ingeniaritza-proiektua lortu du Estandak zementuaren sektorean\nItzuli albisteen zerrendara\nZementu-klinkerra aurreehotzeko sistema bat diseinatu du, eta, horren bidez, granulometria xeheagoa eta homogeneoagoa duen zementua lortzen da: energia-kontsumoa gutxitzen da eta produktibitatea hobetzen da.\nEstanda Fundicionesek handitu egin du produktu-katalogoa, azken urteetan garatutako bi berrikuntza-planen ondorio gisa. Gipuzkoako konpainiaren ikerketa-jarduera dela eta, balio erantsi handiagoko eskaintza egin du zementuaren sektorerako, eta azken merkataritza-eragiketak ekitaldi honetan osatuko dira.\nKlinkerra aurreehotzeko sistemak egiteko ingeniaritzan sartu da Estanda, eta plan estrategikoan ildo horri ematen zaio pisurik handiena. Hiru urtez aritu da lanean eskaintza integral bat egiten, galdaketa-piezak ekoizteko jarduera tradizionalari balioa eransteko asmoarekin; lehen eskaera lortzea izan da lan horren emaitza: Errusiarako lan bat da, 1 milioi euro baino gehiagoko bolumena duena.\nPlan horren garrantzia handia da, eta zuzenean eragiten dio EAEko industria osagarriari. Diseinatutako sistema, klinkerra aurreehotzeko sistema globala, elementu nagusi baten inguruan artikulatzen da, ardatz bertikaleko talka-zanpagailuaren inguruan, zeinak diseinu eta material berriak baititu ingudeetan eta errotore-ardatzean; gainerako ekipoak, ordea, beste batzuei azpikontratatuko zaizkie, hala nola uhal garraiatzaileak, xurgatzeko eta iragazteko ekipoak, jasogailuak, bahe bibratzailea. Estandaren soluzioa orduko 30-120 tona aurreehotzeko gaitasuna duten lerroetara egokitzen da, eta helburu hau du: klinker hoztua aurreehotzea zementu-errotan granulometria xeheagoa eta homogeneoagoa sartzeko. Sistema horiek efizientzia hobetzen dutenez, prozesu globalaren energia-kontsumoa gutxitzen dute, eta, beraz, produktibitatea hobetzen dute.


Liburuaren aurkezpena: festa - Uztarria (Azpeitia)\n2011ko aza. 30a, 16:11\nEz zen argitaletxetako ordezkaririk izan. Ez udal ordezkaririk. Ez erakundeetako ordezkaririk. Lagunak izan ziren, lagunak besterik ez, Mikel Alberdi azpeitiarraren eta Lurdes Larrañaga bilbotarraren Hizkien eskalea liburuaren aurkezpenean. Labrazan (Araba) izan zen, lagun artean prestatutako festan. Alberdik poemak idatzi, eta Larrañagak poemetan oinarritutako marrazkiak egin ditu.\nHeriotzaren txanda izan zen lehendabizi. Labrazako kanposantuan, hilobi artean, hiru poema irakurri zituen Iñaki Segurola idazleak. Ardo zuriarekin ospatu zuten bizitza ezin dela etengabea izan. Hor, kanposantuan, bukatuko dugula denok, alegia. Ardoarekin ospatu bitartean irakurri zituen poemak Segurolak. Aurretik aukeratu zituen Alberdiren liburuko hiru poemak, eta heriotzarekin zuten lotura azaldu. Jorginho azkoitiarrak lagundu zion gitarrarekin, ardo kopak altxatu eta topa egiten zuten bitartean. Ondoren, Jorginhok Alberdiren poemetako bat kantatu zuen, Jo! taldeak musikatutako poema bat oinarri hartuz. Jo! taldearen kantaria izan zen Alberdi, eta taldearen letra batzuk liburu berriko poemak dira. Azaltzeagatik eskerrak emanez, egunaren berri eman zuen Alberdik.\nHarresietako etxebizitza-dorre batean zen hurrengo hitzordua. Dorrearen patioan zegoen prestatuta hamaiketakoa. Bizitzaren txanda zen oraingoan. Ardo zuri, gorri eta beltzak, aukeran. Pintxoen bandejak ateratzen joan ziren, janari eta edanari ematen zioten artean. Luxuriarako eta gozamenerako deia egin zuen orduan Alberdik. Balentin Tramon idazleak beste hiru poema irakurri zituen. Jorginhok beste hiru kanta abestu, eta festarako gogoa zabaldu zen denen artean. Denak kontu kontari ari ziren artean, janaria eta edaria ezin agortuta, tabernarako deia etorri zen.\nTabernan tragoa hartzeko ordua zen, bazkaria heldu artean. Basurdea zegoen menuan, baina aurretik patatak errioxar erara jan beharra zegoen. Ezin zen bestela, Labrazan izanda. Legatza ere aukeran jarri zuten. Lagun arteko giro ezin ederragoan, kantuen txanda etorri zen. Jorginhok eta Alberdik are gehiago alaitu nahi izan zuten giroa, eta errezitaldi txiki bat eman zuten. Soinu handiaren notek musikarako erritmoa zabaldu zuten. Gero, espontaneoen ordua iritsi zen.\nLur gainetik lur azpira\nEguna, ordea, oraindik luzea zen. Upategirako zita zegoen ondoren. Torre San Millan upategia alboko herrian dago, Barriobuston, hain zuzen. Ardo anitz probatzeko aukera izan zen, gazta, txorizoa eta saltxitxoia falta ez zirelarik. Ardoa erosi eta etxerako eraman zutenak ere izan ziren. Handik, olioa egiten den lekura eraman zituzten. Trujal deitzen dira horrelako lekuak. Bertako makineria eta funtzionamendua ikusi ahal izan zuten. Handik, lur azpiko bodega txiki horietakora. Harrizko arkuekin egindako lur azpiko pasilloak ugari dira inguru haietan. Garai batean elkartzen ziren leku estu baino gozoak gogoratu zituzten, ardoa edanez. Guztietan izan zen doinu alaiak entzuteko aukera, baina lur azpiko ezkutalekuan kantatutakoak izan ziren estimatuenak, eta hunkigarrienak.\nKonturatu gabe etorri zen afaltzeko ordua. Lagun arteko giroan hasitakoa giro are atseginagoan bukatzeko. Baina oraindik afal ondorena falta zen, kantak, dantzak, belarrira esandakoak, irribarreak... festa borobildu nahian ahalegindu ziren. Festak luze joko zuen oraindik, gauaren konplizitatean.\nLiburuaren aurkezpena festa bihurtu zuten, poematan agertutako sentimenduak zabaltzeko, partekatzeko, eztabaidatzeko, sentitzeko. Azken batean, hori da Mikel Alberdik eta Lurdes Larra- ñagak nahi dutena, Alberdik poemen bitartez eta Larrañagak marrazkien bitartez. Bizitzeko beste modu bat aldarrikatu nahi izan du Alberdik, eta sentipenak poematan bildu ditu. Ez da saltzeko liburua, bizitzeko liburua da, eta hori sentitu zuten Labrazara hurbildutako lagunek.\nIzenburua. Hizkien eskalea.\nPoemen idazlea. Mikel Alberdi Irizar.\nIlustrazioen egilea. Lurdes Larrañaga Sanz.\nOrrialdeak. 63 orrialde ditu liburuak.\nAtalak. Hiru ataletan daude banatuta poemak. Atalen goiburuak hauek dira: Maitasunaren geltokia, Hitzen geltokia eta Beldurraren geltokia.\nHau liburuan jasotako poemetako bat da, Maliko umeak izenekoa:\nbihar hilko diren umeak datozkit\ntxorien abestiekin egindako\neta handik izarrak sortzen diren\nmarfilezko kornetekin agurtzera\nunibertsoan belarrez osatutako\ntxalupa zain dute\njolasean doaz irribarreen habi\ngosea eta gaixotasuna asmatu\nez duela umeontzako beste\nEgun gutxi barru banatuko dugun Uztarria aldizkariaren abenduko zenbakian Mikel Alberdiri egindako elkarrizketa dator.


EAPM - EBko Lehendakaritza Konferentzian izena emateko azken aukera eta iritziaren polarizazioari aurre egitea adostasunen bidez - EU Reporter\nEAPM - EBko Lehendakaritza Konferentzian izena emateko eta iritziaren polarizazioari aurre egiteko azken aukera adostasunaren eraikuntzaren bidez\nOngi etorri, guztioi, Medikuntza Pertsonalizatuaren Europako Aliantzak (EAPM) asteko hirugarren eguneratzera. Aste betea dago Aliantzaren aurrean, astelehenean (urriaren 12an) izango dugun hitzaldi nagusia. idazten EAPM Exekutiboak Denis Horgan zuzendaria.\nBiltzarra urriaren 12an: adostasuna lortzen\nEta datorren EAPM Alemaniako EBko Lehendakaritza Konferentziak, urriaren 12an egun gutxi batzuetara, zalantzarik gabe COVID-19ri buruzko funtsezko gaiei buruzko gogoeta argia eskaintzea espero du. Espektro politiko osoko 200 izen-ematetik gora egongo dira, baita interes talde garrantzitsuenetakoak ere, eta hizlari nagusiek zalantzarik gabe onartuko dute osasun sistemek dimentsio anitzeko eta elkarreraginetako hainbat zutabe izan behar dituztela, eta zutabe horietako bakoitza indartu eta indartu behar dela. .\nEAPM-k baieztatuko luke dogma eta ideologia zurruna oso gutxitan direla baliagarriak politika publikoak egiteko edo, hori bai, ikuspegi pragmatikoak osasun zerbitzuak zuzentzeko orduan. Kronobirusaren pandemiak diskurtso publikoan gero eta joera handiagoa duela nabarmendu du osasun arreta eta politikari buruzko iritziak polarizatzeko, itxuraz bateragarriak ez diren iritziak dituzten osasun fakzioen artean.\nHala ere, gauza guztietan bezala, bi aldeetan egia dago, eta bi postu (edo gehiago) aldi berean edukitzea posible izan beharko litzateke. Baina sare sozialek, politika populistek eta hiperbolek bizitza gogorra izan dezakete neurritasuna eta oreka hartzen dituzten pertsoneiGai erabakigarria da gizartean baliabideak modu arrazionalean nola banatu gaixoen onurarako. Kongresu 'birtuala' denez, ez dago kopuru mugarik, beraz, oraindik denbora dago izena emateko. Bilatu esteka hemen izena emateko eta agenda da hemen.\nEU4Health programa - Parlamentuak 9.4 mila milioi euro eskatzen ditu\nEuropar Parlamentuak EBren aurrekontuan EBko osasun programarako hasieran aurreikusitako 9.4 mila milioi euro berreskuratu nahi ditu. Osasun batzordeak astelehenean bozkatuko ditu zuzenketa proiektuak.\nItzuli Estrasburgora lanera\nEuropako Parlamentuko bi goi kargudunen arabera, Europako Parlamentuko bi goi kargudunen arabera, Europako Parlamentuko bi goi kargudunen arabera, Europako Parlamentuko bi goi kargudunen arabera, eurodiputatuak Estrasburgora itzuliko dira urrian, Alsaziako hirian coronavirus kasuak gutxitu ondoren. David Sassoli Parlamentuko presidentea "laster iragarriko du urriaren 19an Estrasburgoko saioa berriro hasiko dela", esan du goi karguetako batek. Murrizketa batzuk egongo dira, eurodiputatu bakoitzeko laguntzaile bakarra eta taldeko funtzionario gutxiago onartuko dira. Eta Sassolik hurrengo saiorako Estrasburgora bidaiatu ahal izatea espero du: "Ongi nago eta ez daukat sintomarik", txiokatu zuen urriaren 8an.\nZainketa etxeen eztabaida\nGaur goizean (urriak 9), eurodiputatuek coronavirusak epe luzeko arreta-instalazioetan duen eragina eztabaidatuko dute. Uztailean, Parlamentuko ikerketa eskatu zuten zainketa etxeetako heriotzen gaiari buruz, eta eurodiputatuek adinekoen heriotza kopuru handiari buruzko erantzunak nahi dituzte. "Egoera hau argituko dugu, ezin da baztertu edo garrantzirik gabekoa", esan du Pierfrancesco Majorino S&D Italiako europarlamentariak Pierfrancesco Majorino, jatorrizko adierazpenaren babesleetako bat, Morning Health Care-rekin hitz egiten.\nEuropako Parlamentuko minbizia batzordeak astelehenean egingo du bere lehen bilera funtsezkoa, eta bertan iritzi trukea egingo da minbiziari buruzko txostena duen Véronique Trillet-Lenoir europarlamentariarekin, abendua baino lehen Batzordeari lan dokumentua helaraztea helburu duena. Parlamentuak minbizia planari buruz egindako ekarpena argitaratu aurretik. Batzordeak Stella Kyriakides Osasun komisarioarekin ere biltzeko asmoa du urriaren 27an.\nEB presio pandemikoaren erantzuna koordinatzeko\nPresio politikoa gero eta handiagoa da Europako gobernuek koronavirus kasuaren gorakadari aurre egiteko, kontinenteko ekonomia borrokatuen lukeen udaberri estiloko itxialdira jo gabe. Gaixotasunak Prebenitzeko eta Kontrolatzeko Europako Zentroak plazaratutako datuek eskualdeko bost herrialde erakutsi dituzte azken 120 egunetan 100,000 biztanleko 14 kasu baieztatu baino gehiago dituztenak. Espainia mahai ilunaren lehen postuan sailkatu zen, eta bere eskualde ia guztiak kolore gorri kolorekoak zituen mapan, Frantzia hegoaldean, Txekiar Errepublikan, Kroazian eta Errumanian zehar gorri iluneko zatiak ere agertzen ziren.\nProbatu eta trazatu tribulazioak\nBerria Osasuna Babesteko Institutu Nazionaleko buruak oraindik ez dio Erresuma Batuko proba eta traza programari buruzko informazio gehiagorako Komunen Ganberako Zientzia eta Teknologia Batzordeak egindako eskaerari erantzun.\nGreg Clark enpresa idazkari ohiak gutun gogorra idatzi zion ostegunean (urriak 8) Dido Hardingi, urriaren 6ko epea orain amaitu zela esanez. "Orain epe eskuzabal hori gainditu dugu eta erantzunik jaso ez izateak etsita nago", idatzi zuen Clarkek, eta programaren inguruan "kezka larriak izaten jarraitzen" dutela gaineratu zuen, eta informazio gehiago bilatzen ari da milaka utzi zituen datuen arazoa izan ondoren. erregistratu ez diren koronabirus kasuak. Hardingek astelehenera arteko epea du orain erantzuteko.\nEspainiaren murrizketen gaiak\nMadrilgo Auzitegi Nagusiak ostegunean bertan behera utzi zituen osasun ministerioaren koronabirusaren murrizketak, neurriek herritarren oinarrizko eskubideak urratzen dituztelako oinarrituta, egunkariaren arabera. El Pais.\nFrantziak Microsoftek dituen osasun datuak EBko plataformetara eraman nahi ditu\nFrantziak egun Microsoft zerbitzarietan ostatatuta dauden Frantziako herritarren osasun datuak Frantziako edo Europako plataformetara lekualdatu nahi ditu, esan du herrialdeko arazo digitaletarako ministroak. "Olivier Véran [Osasun ministroarekin] lanean ari gara, Pribatutasun ezkutua izugarrizko baliogabetu ondoren, Health Data Hub Frantziako edo Europako plataformetara transferitzeko", entzun da Senatuko entzunaldian.\nItalia 'bizar ertzean'\nKoronabirusaren pandemiak beste jauzi bat eman du Italian ostegun honetan, guztira 4,458 kutsatu izan dira 24 ordutan, eta igoera nabarmena izan da osteguneko 3,678 eta asteartean 2,677. Eguneko datu nagusiak biltzen dituen buletin ofizialean ere adierazi zen 22 heriotza gutxitu zirela osteguneko 31 heriotzen aldean.\n"Maquinilla ertzean gaude ... Bizkor esku hartzen ez badugu, bizpahiru aste barru Frantzia, Espainia eta Britainia Handiko mailetara jaisteko arriskua dugu, baita egunero 16 mila kutsatuta ere ”, esan du Walter Ricciardi zientzialariak. Roberto Speranza Osasun ministroaren aholkularia.\nIrlandako koronabirusaren murrizketak\nTaoiseach Micheál Martinek Erresuma Batuko lehen ministroari eskatu dio Ipar Irlandako COVID-19 murrizketak ekonomikoki laguntzeko. Gaur goizean Irlandako mugaren bi aldeetako kasu kopuruen gorakada izan du hizpide Boris Johnsonekin. Honela esan zuen: "Oso puntu gogorra egin diot gaur goizean Britainia Handiko lehen ministroari, egoera oso-oso kezkagarria dela Ipar Irlandan hazten ari den kopuruari dagokionez eta laguntza behar zutela, Ipar Irlandako Exekutiboak laguntza behar zuela eta laguntza ekonomikoari dagokionez kontuan har lezake beraiek ekartzea erabaki dezaketen ahaleginak edo murrizketak indartzeko ".\nEta hori guztia da aste honetarako. Aurreko gaien zatirik handiena, jakina, astelehenean EAPM Alemaniako EBko Lehendakaritzaren Konferentzian nabarmenduko da. Asteburu segurua eta atsegina igaro ezazu, ez ahaztu erregistratzea hemen , agenda da hemen.\nEBk kanpo politikako buruko mina du Armeniako erasoekin Nagorno-Karabakh-en\nInbertsio plana Polonian: 67.5 milioi euro enpresa kimikoen garapen iraunkorrerako\nGeneralDuela 9 ordu\nAlemanianDuela 9 ordu\nEuropako Hiritarren Ekimena (ECI)Duela egun 2\nCroatiaDuela egun 2\nTabakoarenDuela egun 4\nAita Santuak AEBei eskatu die demokrazia babesteko eta indarkeria saihesteko mafiaren erasoen ondoren\nBiodibertsitateaDuela egun 4\nERG "Terra Carta" laguntzeko lehen 25 negozioen artean, Galesko Printzea eta Markos Iraunkorrak Ekimenaren zuzendaritzapean\nEAPM - Aldebiko txertoak zorrotz jorratzen ditu, txertoetan gastatutako milaka milioi


Lin Shu, Kixoteren egilea — EIZIE Elkartea\nMikaël Gómez Guthart, itz.: Iñigo Roque\nEzezagun izango duzue, noski, Lin Shu izena. Halere, aspalditik, literaturaren historiako eskuliburu guztietan agertu beharko zuen. Jakintsu autodidakta handi hau Fujian eskualdean sortu zen, Txinako hego-ekialdean, Qing dinastiaren garaian, Txinatar Inperioaren azken hondarrean. Margolaria, kaligrafoa, eleberri-egilea, narratzailea, poeta, saiakera-idazlea eta itzultzailea. Egin ere, Txinako lehenbiziko literatura-itzulpenak egin zituen XIX. mendearen amaieran, halako testuak, nolabait esateko, ments baitziren hango liburutegietan: gizaldi eta gizaldiren buruko, antzinako testu txinatarren iruzkinek osatzen zuten txinatar tradizioa, eta ez inportazioek. Lin Shuren ekarriak, bada, berealdiko garrantzia izan zuen idazle eta liburu guztiz exotikoak zabaltzeko txinatar irakurleen artean; batik bat, aurrenik, Ingalaterrakoak eta, ondoren, Frantziakoak, Estatu Batuetakoak, Suediakoak eta Alemaniakoak. Berak, ordea, ez zuen ulertzen atzerriko hizkuntzarik; ez ahozkorik, ez idatzizkorik. Lehenik, laguntzaile-itzultzaile bati irakurrarazten zizkion testuak goraki, ustez eta, teorian bederen, jatorrizkoaren hizkuntza ulertzen zuela eta gero ahozko mandarinera behar bezala interpreta zezakeela; beraren exegeta finenek –bakanak dira, egia– diotenez, Lin Shuk mandarin klasikoz berridazten zuen dena, ahalaz jatorrizko partiturari hertsiki lotuz. Alegia, narrazioaren argumentua lehenetsiz doinuaren, erritmoaren edo estiloaren gainetik. Lin Shu, bere buruari horretarako baimena emanez, dohain miragarri horren jabe izan zen: besteren begien bitartez zeinahi hizkuntza irakurtzeko gai izatea.\nLiburuek, maiz, estratak eta beste zidor adarkatu batzuk hartzen dituzte, mugak gainditzeko eta espero gabeko lekuetara iristeko. Literaturaren historian, baita idazkuntzarenean ere, ez dira eskas halako kasuak. Isaac Bashevis Singer gazteak –Knut Hamsun, Romain Rolland edo Gabriele d'Annunzio yiddishera itzuli arren–, ez zekien, nonbait, norvegieraz, frantsesez edo italieraz, ezta batere; Polonian gerra aurrean zabaldu ziren alemanezko itzulpenez baliatu zen. Witold Gombrowicz-ena ere adibide ezaguna da; bere Ferdydurke berridatzi egin zuen gaztelaniaz, Virgilio Piñera-ren eta Humberto Rodríguez Tomeu-ren laguntzaz, biak ere kubatar idazleak polonieraz zipitzik ere ez zekitenak, eta, gero, berak frantsesera berritzuli zuen bertsio hori, Buenos Airesko Alliance Française-ko irakasle baten laguntzaz (Ferdydurkeren lehenbiziko edizio frantsesa izango zen, Maurice Nadeau-k argitaratua 1958an).\nZaldun eroaren biografia hori (edo Zaldun sorginduaren historia, berritzulpena zein den) Shanghain argitaratu zen, 1922an. Txinatar liburugintzaren hiri nagusia zen –Sortaldeko Paris esaten zitzaion horregatik–, eta han zeuden argitaletxeak, inprimategiak, literatura-kafeak. Lin Shu handik bi urtera hilko zen, eritasun batek higaturik, eta Kixote «erdi» hori burututakoan erretiratu zen.


Euskal Herria Bildu - UPN eta Alderdi Sozialistaren gainetik, Nafarroan aldaketa martxan da jada\nUPN eta Alderdi Sozialistaren gainetik, Nafarroan aldaketa martxan da jada\nNafarroan hauteskundeak aurreratzeko zentsura mozioa galarazteko erabakiarekin, Alderdi Sozialistak bizkarra eman dio Nafarroako gizarteari, baita Parlamentuko gehiengoari ere, zeinek egoera honi amaiera emateko konpromiso argia hartu zuen ostiralean bertan.\nErabaki hori Nafarroatik kanpoko interesen ondotik dator. Sozialistaren interes alderdikoiei erantzuten die erabakiak eta ez ditu kontutan hartzen nafar herritarren benetako behar eta interesak, ezta Nafarroan bizi dugun salbuespen egoera politiko, sozial eta instituzionala ere.\nMadrilen hartutako erabakiak, agerikoa dena baztertzen du: Nafarroaren gaineko erabakiak Nafarroan bertan hartu behar direla, nafarrok hartu behar ditugula.\nAlderdi Sozialistak, euren etorkizuna erabakitzeko gaitasunik ez balute bezala erabiltzen ditu Nafarroako herritarrak. Errepikatu egingo diogu: Nafarroaren etorkizuna nafarrek erabakitzen dute. Aski da nafarren borondatea baztertzeaz.\nUlertezina da halaber azken asteotan sortu duten ziurgabetasuna. Ikuskizun lotsagarria eragin dute. Nafar herritarrei barre egin diete. Eta Ferrazek atera duen komunikatuak gainera irain egiten dio adimenari. Orain ohartu al dira Parlamentuaren eta nafar gizartearen osaketa zein den?\nUPNren Gobernua mantentzeko erabakia benetan larria da. UPNren Gobernua mantentzeak Nafarroako gizartea eskuinaren politikak jasatera zigortzen du. Gizartearen gehiengoarentzat negargarriak diren politikak, herritarrak aspertuta daudelako, langabeziaz, ustelkeriaz eta irregulartasunez , eta hezkuntza, osasun eta gizarte politiketako murrizketez. UPNk Gobernuan jarraitzea ahalbidetzea, babestea, Alderdi Sozialistak egin duen bezala, arduragabetasun politiko onartezina da.\nBeti ere, UPN eta Alderdi Sozialistaren gainetik, Nafarroan aldaketa martxan da jada. Herritarren nekea nabarmena da. UPN, PP eta Alderdi Sozialistaren asmoa nafarrek aldarrikatzen duten aldaketa sozial eta politikoa geldiaraztea bada, erabat okertuta daude. EHBildun argi dugu Madrilek ez duela galaraziko aldaketa errealitate izatea. Eta lanean jarraituko dugu nafarren benetako iritzia islatuko duten gehiengo politiko berriak lortzeko bidean.


Patxi Zubizarreta: "Bertan goxo geratu gabe, mugak hausteko beharra nuen" - PostData\nPatxi Zubizarreta: “Bertan goxo geratu gabe, mugak hausteko beharra nuen”\nAinara Gorostizu (kazetaria)\nBi liburu dakartza udazken honetan Patxi Zubizarretak (Ordizia, 1964), 50 nobela Txalapartarekin, eta 10 urtetik gorako haurrei zuzenduriko Mundua baloi batean Elkarrekin, Mikel Zarate sariaren irabazlea.\n50 eleberrian hiru adiskide Panticosara doaz errezitaldi bat eskaintzera. Farandula, elkarrizketa mamitsuak, sekretuak… dena in crescendo doan larritasun ahaire batek inguratua. Zergatik larritasun hori?\nDavid Foster Wallacen ustez, narratibaren helburu nagusienetakoa bakardadea, itxitasuna, heriotza bezalako sentimenduak areagotzea da, axaleko garaiotan gai horiei aurre eginda baino ez baitugu konponbidea topatuko. Larritasuna, bai, existentziala, adinak, gabeziek eta heriotzek areagotua; eta soziala, munduaren, herri honen egoerak eraginda. Artearen gainbeherak ere pizten dit egonezin hori; baina konponbide faltan, agian, kontsolamendua eskain diezaguke.\nAdiskidetasuna ardatz, hainbat ataletan intentsitate handiko road movie baten antza du liburuak. Ezkutatzen diren eta behiala azaltzen diren sekretuen biltoki al da adiskidetasuna?\nBidaiek —distantziak—, toki itxiek —furgoneta, sauna, bainuetxeko giroa—, aukera aparta eskaintzen digute geure buruarekin egoteko eta kontu-isilka aritzeko. Gaueko irratsaioetan bezala, bat-batean borborka hasten zara, barrena askatzen, eta solaskide duzuna, betiko adiskidea izan arren, erabat harritzen duzu. Adiskidetasuna gainbaloratua dagoen, ezusteko konpromisoetara eraman gaitzakeen, horri erantzuteko ehundaka orrialde behar izan ditut…\nLiburuak, Mintxoren irudiez gain, disko bat dakar. Joserra Senperena, Maddi Oihenart, Antton Valverde, Rafa Berrio eta Oihane Igerabidek zure hainbat idatzi musikatu dituzte. Beste arte espresio batzuk, literatura hobeto eskaintzeko?\nLiburua korala da, bai planteamendu narratiboan, bai kreatiboan. Irakurlea hobeto seduzitu daiteke diziplina desberdinak batuz —teknikoki erraza da gaur egun—, kodeak anitzagotuz, ulermen mailak fusionatzeak irakurketa aberasten duelakoan nago.\nJaioterriko erreferentzia ugariak mundu klasikokoekin aberasten dituzu. Zeure abilezia da Joxe Arratibel eta Xerezade aurrez aurre jartzea, zer bilatzeko?\n50 izenburuak adina adierazten du, baina araua ere bai, bide seinale horrexen muga. Bertan goxo geratu gabe, mugak hausteko beharra nuen: musika, pintura, baina literaturan ere idatzia eta ahozkoa, funtsean bat diren hemengoa eta ekialdekoa, Arratibelen beldur, bakardade eta heriotzak Xerazaderen sentsualtasunarekin (bertan bizi dugun erdal mundura ere leiho bat zabaldu nahi izan dut).\nErrezitaldi baten intrahistoria kontatzen du nobelak, eta era berean, errezitaldi baten ernamuina dirudi…\nNobelak jasotzen duen errezitaldia —Baso bat opari— Txus Aranburu musikariak eta biok Arenas de San Pedron eskaini genuen, eta aparta gertatu zen. Gizakion bilakaerari buruzko hausnarketa pausatua da, naturaz, arteaz… Orain Joserraren musikarekin, Mintxoren marrazkiekin, formatu txikian berritu eta aberastu nahi nuke.\nEta Mundua baloi batean liburuan, zerk eraman zaitu futbola idazgai hartzera?\nFutbola diozu, eta nik batere maite ez, baina berriro ere lehia, protagonismoa, obsesioak lantzeko baliatu dut, halako kritika kutsuarekin… Eta, hala ere, zeinek eta Lezamako Udalak saritu zuen! Sari bikoitza oraingoan, marrazkiak Elena Odriozolak egin baititu.\n50Elena OdriozolaMundua baloi bateanPatxi Zubizarretatxalaparta\n← Josu Martinez: “Ihes egitea, nahi duzun tokira joatea da”\nAsteko salduenak – Los más vendidos de la semana 2014-09-03 →


Emisio-tasa ordaintzen ez duten atzerriko airelineek Europar Batasunean hegaldiak debekatzeko mehatxua egin du Bruselak | Consumer\nHorrela, EBri legeria bertan behera uzteko eskatu dioten herrialdeei erantzuten die.\nEgilea: mediatrader 2012-ko otsailak 26\nEuropar Batasuneko Gobernuak aste honetan mehatxatu du Europar Batasuneko araudian aurreikusitako CO2 emisioen tasa ordaintzen ez duten atzerriko airelineen hegaldiak debekatzeko.\nEuropako Batzordeak (EB), beraz, Europar Batasunari (EB) legeria bertan behera uzteko eskatu dioten 29 herrialdetako taldeari erantzun dio, besteak beste, Estatu Batuak, Errusia, Txina eta India). Bestela, Nazioarteko Abiazio Zibilaren Erakundean salatuko dute, eta konpainiei ez ordaintzeko eskatuko diete.\n“HEZINEren aurrean eztabaida-prozeduraren bat baldin badago, gure argudioak aurkeztuko ditugu eta HEZINEk gure alde huts egingo duela espero dugu”, esan zuen Klimaren aldeko Ekintza Saileko bozeramaile Isaac Valerok. Bozeramaileak azaldu zuenez, EBko araudiak aurreikusten du airelinea batek ez baditu ordaintzen bere emisioengatik ordaindu beharreko tasak, kaltetutako estatu kideek debekatu egin lezaketela hegazkinen hegaldia. “Azken baliabide hori inoiz erabili behar ez izatea espero dugu”, gehitu zuen.\nHegazkinen sektoreko emisioak murrizteko proposamen zehatzak aurkezteko eskatu die Bruselak EBri. EBk, bozeramaileak esan zuenez, uko egingo dio bere legeriari nazioarteko akordioa dagoenean.\nairelineak CO2 hegaldiak hegazkinak tasak


'Wilson' - bizkaie.biz\nKarolina Almagia\t2017-06-06 13:46 Zinema kritikak\nFilm irregularra da, hasikerako irreberentzia guztia mezu konserbadore bategaz amaitzen dau: familia da zoriontasuna lortzeko bide bakarra.\n-Zuzendaria: Craig Johnson.\n-Gidoia: Daniel Clowes.\n-Aktoreak: Woody Harrelson, Laura Dern, Isabelle Amara, Judy Greer, Cheryl Hines, James Saito, Chris Carlson, Chelsea Anne Lawrence...\n-Produktoreak: Ad Hominem Enterprises.\n-Herrialdea: Estadu Batuak.\n-Iraupena: 94 min.\nBakartia, neurotikoa, garratza, patetikoa, lotsabakoa eta gorrotagarria baizen maitagarria da Wilson, Daniel Clowes marrazkilariak sortutako personaia. Woody Harrelson aktoreak ipini deutso azala eta arimea eta fusinoa perfektua da. Bere alboan, Laura Dern zoragarri dago, bikotekide ohiari kontrapuntua emoten.\nDaniel Clowesek berak moldatu dau zinemarako bere nobela grafikoaren gidoia eta Craig Johnsonek hartu dau zuzendaritzearen ardurea. Honeen lana ez da horren bikaina izan, ostera. Izan be, film irregularra da, hasikerako irreberentzia guztia mezu konserbadore bategaz amaitzen dauena: familia da zoriontasuna lortzeko bide bakarra.\nLehenengo ordu erdia, barriz, oso dibertigarria da. Wilson ezezagunakaz alkarrizketak hasteko ekinaldiak erakusten dituen eszena horreek sekulakoak dira. Dana dala, gaur egungo gizarte amerikarrari egiten deutson kritikea motz geratzen da. Malaletxe gehiagogaz sano irabaziko eban istorioak, baina, tamalez, erdi bidean geratu da.


Zestoa eta, oro har, Urola Erdiko enpresak Iraurgi Berritzen agentziaren markoan lanean | El Diario Vasco\nCosta UrolaZestoa eta, oro har, Urola Erdiko enpresak Iraurgi Berritzen agentziaren markoan lanean\nZestoa eta, oro har, Urola Erdiko enpresak Iraurgi Berritzen agentziaren markoan lanean\nIraurgi Berritzenek atzo antolatu zuen tailerra Bainuetxean ospatu zen. / ARRIZABALAGA\nK. ARRIZABALAGA ZESTOA. Viernes, 13 julio 2018, 02:10\nAtzo Zestoako Bainuetxean elkartu ziren Iraurgi Berritzen Garapen eta Berrikuntza agentziaren markoan, Zestoako eta oro har, Urola Erdiko Enpresa sarea osatzen duten 20 enpresa ordezkari inguru.\nEkitaldiaren helburuen artean, Zestoako enpresen artean Iraurgi Berritzenek bailarako enpresekin duen erlazio harreman eredua barneratzea zegoen. Erlazio eredu honen ondorioz, azken urteetan enpresen behar konkretuetatik sortu diren proiektu iniziatiba desberdinak ezagutaraztea (sareko enpresen eskutik), erlazio eredu honen inguruko balorazio bat egin eta dinamika desberdinetan sartzeko lan ildo posibleak antzematea aipa daitezke.\nUrteetan agentziaren markoan lanean ari diren Kimu Bat, Tecnicur, Domusa eta Alberdi Mekanizatuak-en esperientziak gertutik ezagutzeko aukera izan zuten bertaratutakoek.\nBi urte bete berri dira Zestoako Udala Iraurgi Berritzen-en dinamikara batu zela eta, bide batez, Zestoako herriko eragile eta biztanleei bere baitan lantzen diren proiektu eta zerbitzuez baliatzeko aukera eman zaiela. Bertaratutakoen artean jasotako balorazioak oso positiboak izan ziren, zenbait ondorio ateratzeko baliagarria izan zelarik. Besteak beste, inguruko enpresa ehunaren arteko erlazioak estutzeko sareak ematen duen aukera ikustea, konfiantzazko harremanak indartzea eta elkarren artean esperientzia desberdinak partekatzearen garrantzia ere goraipatu zen. Behar konkretuen arabera eskualdeko agentziarekin gertutik lana egiteko testuinguruak ematen duen aukera ere balorean jarri zuten bertaratutako enpresek.\nAurrera begira elkarrekin lanean jarraitzeko konpromisoa lehenetsi zen gerturatutakoen artean, bakoitzaren errealitatetik, gertutasunetik lanerako aukera konkretuak ikuskatzen joatea izango delarik erronka.\nActuación de TikTara, Astindu y Zumb en Ondartxo Gazte Alaiak txistulari taldearen emanaldia larunbat honetan